text:
Tingmál
Uppskot um at yvirtaka útlendingamál
Løgtingsmál nr. 154/2011: Uppskot til løgtingslóg um at taka útlendingamál og marknaeftirlit undir føroyskt løgræði § 1. Málsøkini útlendingamál og marknaftirlit verða tikin undir føroyskt løgræði frá 1. januar 2013 at rokna. § 2. Føroyskir myndugleikar taka frá 1. januar 2013 við øllum skyldum í sáttmálum, lógum og reglum, sum hava verið lagdar øðrum myndugleikum á málsøkjunum. § 3. Í løgtingslóg nr. 41 frá 10. mai 2006 um ræði á málum og málsøkjum við seinni broytingum verður tann 1. januar 2013, § 1, stk. 2, nr. 22 strikað. § 4. Lógin kemur í gildi 1. januar 2013. Viðmerkingar Útlendingamál hava nú verið ein politisk, fyrisitingarlig og rættarlig fløkja í fleiri ár. Hóast tosað hevur verið seinastu 9 árini um at gera smávegis broytingar í donskum kunngerðum og reglum, so tykist semja vera um millum tey, ið hava royndir og innlit á útlendingaøkinum, at neyðugt er at fastleggja politisku og fyrisitingarliga ábyrgdina á einum staði. Í 2008 varð Útlendingastovan sett á stovn, sum ummælir umsóknir til danskar myndugleikar. Útlendingastovan hevur í roynd og veru málsviðgerð av øllum umsóknum um arbeiðs- og uppihaldsloyvi í Føroyum og hevur innlit í øll mál um familjusamanføring v.m. Føroyar eru tí væl og virðiliga til reiðar at taka ræði á útlendingamálum. Tær lógir og kunngerðir, ið eru í gildi, kunnu í fyrsta umfari verða fyrisitnar av føroyskum myndugleikum, meðan lógarbroytingar og fyrisitingarligar mannagongdir verða viðgjørdar og mentar. Málið klárt at taka undir føroyska ábyrgd Í andsøgn til tað, sum annars er komið fram fyri almenningin um útlendingamál, so vóru samráðingarnar og fyrireikingarnar til at taka útlendingøkið undir føroyska ábyrgd lidnar á embætismannastigi í desember 2003, tá val varð skrivað út í úrtíð. Sostatt varð longu tá politisk semja gjørd millum donsku stjórnina og landsstýrið um, at útlendingamálini skuldu á føroyskar hendur, og føroysk og donsk embætisfólk høvdu samráðst í eitt ár og gjørt drúgva frágreiðing, ið bert restaði rættlesturin, áðrenn hon varð handað landsstýrinum. Í frágreiðingini verður alt útlendingaøkið lýst niður í smálutir, og skotið verður upp, hvussu málið verður skipað undir føroyskan myndugleika. Eisini er mett um fyrisitingarligu orkuna og kostnaðin av økinum. Síðani hevur undanfarna landsstýrið eisini arbeitt við málinum. Felagsyvirlýsing er undirskrivað millum fyrrverandi danska ráðharran, Birthe Rønn Hornbech, og fyrrverandi landsstýriskvinnuna, Anniku Olsen, um hesa yvirtøku í 2009. Víst verður til upplýsingarnar og tilmælini í drúgvu frágreiðingini, sum er hjáløgd sum skjal, Útlendingapolitikkur og lógargundarlag Galdandi útlendingalóggáva í Føroyum er eldri útgáva av donskum lógum. Føroyar eru sum uppihaldsøki skildar frá Danmark. Og eitt loyvi at uppihalda sær í Føroyum hjá útlendingi (t.e. ríkisborgarum úr øðrum londum enn Norðurlondum) er ikki galdandi fyri Danmark og Grønland – ella øvugt. Danski ráðharrin og danska umsitingin situr sostatt við ymiskari lóggávu fyri ymisk øki og skal avgreiða umsóknir. Bara hetta elvir til vantandi samsvar millum lóggávu, fyrisitingarábyrgd og eftirlit við umsitingini. Tað verður eisini strikað undir, tá danski ráðharrin við ábyrgd fyri økinum er spurdur um føroysk útlendingamál, og málið bara verður víst til føroyskar myndugleikar, sum í sínum lagi vísa til danskar myndugleikar. Umsitingarligu krøvini Í drúgvu frágreiðingini um at taka útlendingamálini á føroyskar hendur eru fyrisitingarligu krøvini lýst og uppskot til, hvussu alt verður skipað: • Skotið verður upp, at eitt stýri, ið liggur burtur frá landsstýrismanninum, avgreiðir allar umsóknir um uppihalds-, arbeiðsloyvi og familjusameining, og at kærumyndugleiki verður lagdur til...Les meira
Uppskot til samtyktar um at seta á stovn orkugrunn
Løgtingsmál nr. 151/2011: Uppskot til samtyktar um at seta á stovn orkugrunn Løgtingið heitir á landsstýrið um at leggja fyri Løgtingið lógaruppskot um at seta á stovn ein orkugrunn, sum skal vera við til at fíggja royndarætlanir við varandi orku og orkusparing kring landið, og soleiðis seta ferð á menningina av nýggjum orkuloysnum. Viðmerkingar At gagnnýta tær varandi orkukeldur, vit eru umgird av, og gera okkum leys av oljuni, telist millum fremstu avbjóðingarnar í mun til at framtíðartryggja okkara búskap. Skotið verður tí upp at stovna ein grunn, sum skal vera eitt amboð at skunda undir menningina av varandi orkuloysnum. Grunnurin skal vera við til at fíggja og gera íløgur í royndarætlanir kring landið. Grunnurin eigur at vera umsitin av fremstu serfrøði á økinum og kundi tí ligið undir Jarðfeingi, har elveitingarlógin verður umsitin. Fyri grunnin skal setast nevnd við fremstu serfrøði innan orku at taka avgerðir um, hvørjar verkætlanir skilagott er at stuðla. Grunnurin kann stovnsetast í samstarvi við kommunur og størri privat feløg, sum vilja vera við til at fáa sett ferð á menningina av grønari orku, og á tann hátt leggja nýtt grundarlag undir búskapin, sum komandi árini kemur undir stórt trýst orsakað av hækkandi oljuprísum. Við privat feløg verður her serliga hugsað um størri fyritøkur við stórari samfelagsligari ábyrgd – sum til dømis tryggingarfeløg, bankar og stórfyritøkur. Land, kommunur og privat feløg kunnu í felag, leggja dygt fíggjarligt grundarlag undir grunnin, samstundis sum tað er umráðandi, at allir partar í samfelagnum eru við at lyfta uppgávuna. Við felagsuppskotinum til samtyktar um at minka útlátið av CO2 munandi, sum allir flokkar á tingi løgdu fram og samtyktu í 2009, varð ein góður politiskur vilji staðfestur til at minka um oljunýtluna. Síðani eru ymisk stig tikin til at vaksa um streymframleiðsluna úr vatni og vindi. Neyðugt er tó at taka fleiri og skjótari stig at royna alternativar orkuveitingar og orkuspariskipanir og taka til okkum tøkniligar loysnir. Samstundis mugu vit savna kreftirnar og vitanina um varandi orku. Landið hevur, saman við kommununum, eina stóra ábyrgd at fáa samfelagið umskipað til eitt lág- og grønorkusamfelag. At byrja við verða 5 – 10 milliónir settar í grunnin. Mælt verður tó til sum skjótast at finna breiða politiska undirtøku fyri at raðfesta grunnin frammarlaga komandi árini, soleiðis at til dømis 25 mió. kr. verða settar í grunnin árliga komandi 4 árini. Virkisøki Grunnurin skal millum annað vera við til at fíggja: – royndir við og gransking í nýggjari grønari orkutøkni – nýskapandi orkusparandi verkætlanir – orkusparandi átøk við almentgagnligum endamáli – orkusparandi royndartøkni á sjógvi – verkætlan at gera útvald útjaðaraøki sjálvveitandi við reinari orku Hyggja vit at hesum seinasta, so eru fleiri oyggjar sera væl egnaðar til at velja út sum royndaroygg fyri varandi orku. Útoyggjarnar eru væl egnaðar til smærri royndarverkætlanir, meðan Sandoyggin og Suðuroyggin hóska væl til størri ætlanir. Við einum grunni, sum hevur møguleika at vera við til at fíggja seriøsar størri verkætlanir, sum eisini onnur samfeløg kunnu gagnnýta, fer eisini at vera munandi lættari at fáa stuðul og fígging úr útlendskum grunnum – sum til dømis gjøgnum granskingarsamstarvið í ES, sum vit eru partar av, og sum stuðlar royndarverkætlanum innan orku. Allir partar í samfelagnum eiga at vera við til at fáa gjørt land okkara sjálvveitandi við orku. Kommunurnar taka í dag nærum alla ábyrgdina av...Les meira
Uppskot um at útbyggja handils- og ferðasambandið við Stórabretland
Løgtingsmál nr. 153/2011: Uppskot til samtyktar um at útbyggja handils- og ferðasambandið við Stórabretland Løgtingið heitir á landsstýrið um at seta miðvísan arbeiðsbólk at útgreina og leggja fyri Løgtingið frágreiðing við uppskoti um, hvørji stig eiga at verða tikin – politiskt og vinnuliga – til tess at útbyggja handilssambandið og ferðasambandið við Stóra Bretland, við tí endamáli at fáa kostnaðarstøðið á innfluttum vørum niður, til gagns fyri vinnu og húsarhald. Viðmerkingar Føroyar teljast ímillum dýrastu lond, tá talan eru um prísir á vørum og tænastum. Ein orsøk er, at vit innflyta størsta partin av okkara gerandisvørum úr tí nógv dýrasta landinum í ES – Danmark. Føroyar og Stóra Bretland eru grannatjóðir og samstarva í mongum viðurskiftum væl. Samstarv er ímillum londini á fiskivinnuøkinum, innan oljuvinnuna, ferðavinnu, útbúgving og mentan. At útbyggja handils- og ferðasambandið fer at skapa stórar møguleikar fyri at útbyggja samstarvið á øllum økjum. Ein stór forðing er vánaliga ferðasambandið millum Føroyar og bretska meginlandið. Í 2008 varð rutan hjá Norrønu til Skotlands niðurløgd, uttan at hon hevði fingið neyðuga skotbráið at verða bygd upp til eina vælvirkandi ferðaleið. Harvið mistu vit ikki bert ferðafólkasambandið sjóvegis, men eisini einastu ro-ro farmarutuna fyri trailarar v.m. Bingjufarmaskip sigla tó framvegis fast millum londini. Loftvegis ferðasamband er einans ein part av summarhálvuni til London. Helst eru mangar orsøkir til, at bróðurparturin av gerandisvørum okkara verða innfluttar úr Danmark. Talan kann vera um siðvenju, umboðsskipanir (agentur), praktiskar forðingar, málforðingar, stødd á marknaði, ov vánaligt ferðasamband og so frameftir. Hugsanin við uppskotinum er at seta ein miðvíst arbeiðandi bólk – “task force” – at útgreina, hvat politiski myndugleikin og vinnan kunnu og eiga at gera, til tess at útbyggja handilssambandið við bretska marknaðin. Arbeiðsbólkinum eigur at verða mannaður við umboðum fyri vinnuna – innflytarar, útflytarar, flutningsfeløg og ferðavinnu, uttanríkistænastuna við sendistovuni í Bretlandi, bretska konslinum og møguliga fleiri. Prísstøðið í ymiskum londum. Í desember 2011 almannakunngjørdi Danmarks Statistik eina samanbering av prísstøðinum í Evropa. (http://www.dst.dk/pukora/epub/Nyt/2011/NR618.pdf) Tá talan er um brúkaraprísir, so liggur Danmark heili 42 prosent omanfyri miðal í ES-londunum. Tað sigur seg sjálvt, at við danska marknaðinum sum høvuðsveitara, verður prísstøðið í Føroyum óneyðuga høgt. Verða EFTA-londini tikin við, so eru Norra og Sveis enn dýrari, tey liggja 48 prosent omanfyri miðalprísstøðið í ES. Eisini Finnland og Svøríki verða roknað sum dýr lond, við 24% og 22% omanfyri ES-miðal, men eru kortini munandi bíligari enn Danmark. Bretland liggur hinvegin á miðal, tá øll ES-londini verða sammett, og eru prísirnir á brúksvørum har í miðal heili 30 % lægri enn í Danmark. Stóra Bretland liggur eisini nakað lægri enn Týskland, sum annars er tann marknaðurin, sum danir troyta, fyri at fáa bíligari vørur. Føroyski innflutningurin. Føroyar innflyta vørur og tænastur úr nógvum ymiskum londum. Í 2011 varð samlað innflutt fyri knappar 5,3 milliardir krónur. Hetta árið er innflutningurin úr Norra (skip, olja) í virði munandi hægri enn vanligt, og hægri enn úr Danmark. Tølini – sí talvu – vísa, at vanliga er ein góður triðingur av øllum okkara innflutningi úr Danmark. Londini, vit annars keypa mest úr, eru Norra, Svøríki, Týskland, Kina, Bretland, Pólland og Ísland. Í 2010 innfluttu vit úr Bretlandi fyri góðar 152 milliónir ella einans 3,5% av samlaða føroyska innflutninginum. Hetta minkaði til 2,7% í 2011. Samstundis var innflutningurin úr Danmark hesi bæði árini 1,5 og 1,4 milliard krónur....Les meira
Uppskot um at taka útlendingamál og marknaeftirlit undir føroyskt løgræði
Løgtingsmál nr. 154/2011: Uppskot til løgtingslóg um at taka útlendingamál og marknaeftirlit undir føroyskt løgræði § 1. Málsøkini útlendingamál og marknaftirlit verða tikin undir føroyskt løgræði frá 1. januar 2013 at rokna. § 2. Føroyskir myndugleikar taka frá 1. januar 2013 við øllum skyldum í sáttmálum, lógum og reglum, sum hava verið lagdar øðrum myndugleikum á málsøkjunum. § 3. Í løgtingslóg nr. 41 frá 10. mai 2006 um ræði á málum og málsøkjum við seinni broytingum verður tann 1. januar 2013, § 1, stk. 2, nr. 22 strikað. § 4. Lógin kemur í gildi 1. januar 2013. Viðmerkingar Útlendingamál hava nú verið ein politisk, fyrisitingarlig og rættarlig fløkja í fleiri ár. Hóast tosað hevur verið seinastu 9 árini um at gera smávegis broytingar í donskum kunngerðum og reglum, so tykist semja vera um millum tey, ið hava royndir og innlit á útlendingaøkinum, at neyðugt er at fastleggja politisku og fyrisitingarliga ábyrgdina á einum staði. Í 2008 varð Útlendingastovan sett á stovn, sum ummælir umsóknir til danskar myndugleikar. Útlendingastovan hevur í roynd og veru málsviðgerð av øllum umsóknum um arbeiðs- og uppihaldsloyvi í Føroyum og hevur innlit í øll mál um familjusamanføring v.m. Føroyar eru tí væl og virðiliga til reiðar at taka ræði á útlendingamálum. Tær lógir og kunngerðir, ið eru í gildi, kunnu í fyrsta umfari verða fyrisitnar av føroyskum myndugleikum, meðan lógarbroytingar og fyrisitingarligar mannagongdir verða viðgjørdar og mentar. Málið klárt at taka undir føroyska ábyrgd Í andsøgn til tað, sum annars er komið fram fyri almenningin um útlendingamál, so vóru samráðingarnar og fyrireikingarnar til at taka útlendingøkið undir føroyska ábyrgd lidnar á embætismannastigi í desember 2003, tá val varð skrivað út í úrtíð. Sostatt varð longu tá politisk semja gjørd millum donsku stjórnina og landsstýrið um, at útlendingamálini skuldu á føroyskar hendur, og føroysk og donsk embætisfólk høvdu samráðst í eitt ár og gjørt drúgva frágreiðing, ið bert restaði rættlesturin, áðrenn hon varð handað landsstýrinum. Í frágreiðingini verður alt útlendingaøkið lýst niður í smálutir, og skotið verður upp, hvussu málið verður skipað undir føroyskan myndugleika. Eisini er mett um fyrisitingarligu orkuna og kostnaðin av økinum. Síðani hevur undanfarna landsstýrið eisini arbeitt við málinum. Felagsyvirlýsing er undirskrivað millum fyrrverandi danska ráðharran, Birthe Rønn Hornbech, og fyrrverandi landsstýriskvinnuna, Anniku Olsen, um hesa yvirtøku í 2009. Víst verður til upplýsingarnar og tilmælini í drúgvu frágreiðingini, sum er hjáløgd sum skjal, Útlendingapolitikkur og lógargundarlag Galdandi útlendingalóggáva í Føroyum er eldri útgáva av donskum lógum. Føroyar eru sum uppihaldsøki skildar frá Danmark. Og eitt loyvi at uppihalda sær í Føroyum hjá útlendingi (t.e. ríkisborgarum úr øðrum londum enn Norðurlondum) er ikki galdandi fyri Danmark og Grønland – ella øvugt. Danski ráðharrin og danska umsitingin situr sostatt við ymiskari lóggávu fyri ymisk øki og skal avgreiða umsóknir. Bara hetta elvir til vantandi samsvar millum lóggávu, fyrisitingarábyrgd og eftirlit við umsitingini. Tað verður eisini strikað undir, tá danski ráðharrin við ábyrgd fyri økinum er spurdur um føroysk útlendingamál, og málið bara verður víst til føroyskar myndugleikar, sum í sínum lagi vísa til danskar myndugleikar. Umsitingarligu krøvini Í drúgvu frágreiðingini um at taka útlendingamálini á føroyskar hendur eru fyrisitingarligu krøvini lýst og uppskot til, hvussu alt verður skipað: • Skotið verður upp, at eitt stýri, ið liggur burtur frá landsstýrismanninum, avgreiðir allar umsóknir um uppihalds-, arbeiðsloyvi og familjusameining, og at kærumyndugleiki verður lagdur til...Les meira
Uppskot til samtyktar um fjøltáttaðar eldrabústaðir
Løgtingsmál nr. 144/2011: Uppskot til samtyktar um fjøltáttaðar eldrabústaðir Løgtingið heitir á Landsstýrið um at koma við eini ætlan um, hvussu eldraøkið kann verða útbygt frameftir. Støði í ætlanini skal vera í tilráðingunum hjá WHO um, at fólk kunnu búgva sum longst í egnum heimi, og leggja dent á fjølbroyttar bústaðarmøguleikar. Viðmerkingar Seinastu árini eru stórar íløgur gjørdar í bygging av ellis og røktarheimum í Føroyum. Bæði land og kommunur hava lagt stóra orku í hetta økið fyri at kunna veita borgarunum búpláss. Nýtt røktarheim er latið upp í Vági til 24 fólk, sum kommunurnar í sunnaru helvt hava bygt. Røktarheimsbygging er í gongd í Havn til 64 fólk, og væntandi verður heimið liðugt í ár. Umframt hetta er bygging í Klaksvík og Vestmanna fyri framman, sum skal rúma 24 plássum Røktarheimsbygging er kostnaðarmikil, yvir 2 milliónir fyri hvørt búpláss. Tað fara altíð vera nøkur fólk, sum hava tørv á røktarheimsplássi, so røktarheimspláss skulu sjálsagt vera. Tað tykist bara, sum um hetta hevur verið einasta loysnin seinastu árini, og samstundis, sum fleiri stóvnar eru opnaðir, er Heimatænastan skerd ávíst tímatal pr røktarheimspláss. Sostatt eru møguleikarnir hjá heimabúgvandi eldri fólki skerdir munandi í tilgongdini. Fólk í Føroyum, sum flyta á røktarheim, búgva har í meðal longri enn fólk í grannalondunum, so tað er nakað, sum kundi týtt uppá, at føroyingar, sum flyta á røktarheim, eru munandi betur fyri enn fólk í okkara grannalondum. Hetta møguliga tí at einki alternativ er. Seinastu árini er dentur í fakumhvørvinum lagdur á røktarheimfyribyrgjandi tiltøk. Í tilmælum frá WHO verður lagt upp til, at fólk fáa høvi at vera sum longst í egnum heimi, við nøktandi tænastu. Og dentur verður lagdur á sjálvsavgerðarrætt og lívsgóðsku hins einstaka borgara. Betri fyribyrgjandi tænastu vit hava, longri kunnu fólk búgva heima. Fyrimunirnir eru bæði fyri tann einstaka og fyri okkum sum land, tí røktarheimsplássini eru sera kostnaðarmikil. Við fyribygjandi tænastu verður t.d víst til vælvirkandi heimahjálp, reingerðing, fyribyrgjandi heimavitjanir aftaná innleggjan, dagtilboð til heimabúgvandi pensjónistar, gerandisrehabilitering, endurmenning, dagítriv, fimleik o.s.fr Í teimum førum, eldrabústaðir verð bygdir, eigur at verða hugt eftir og hugsað meira breitt, so vit ikki byggja so einstáttað, men hugsa um eldraíbúðir, røktaríbúðir os.fr. Veruleikin í dag, við bert at bjóða eitt kamar, er fyri nógv óvirðiligt, og alt ov lítið fæst fyri peningin sæð í ljósinum av høga kostnaðinum, sum er oman fyri 2 milliónir í sjálvari byggingini, og tá er raksturin ikki tikin við Fyri at tryggja, at vit kunnu nøkta tørvin á eldrabústøðum og tænastum frameftir, verður hetta uppskot tí sett fram. Um vit ikki broyta hugsan og leggja leiðina um, kann framhaldandi røktarheimsbygging, sum vit kenna í dag, vera ein hóttan móti okkara búskapi Á Løgtingi, 29. februar 2012 Høgni Hoydal Sirið Stenberg Páll á Reynatúgvu Bjørt Samuelsen Gunvør Balle Kristina...Les meira
Uppskot um broyting í løgtingslóg um Mentanargrunn landsins
Løgtingsmál nr. 145/2011: Uppskot til løgtingslóg um broyting í løgtingslóg um Mentanargrunn landsins § 1 Í løgtingslóg nr. 84 frá 17. mai 2000 um Mentanargrunn landsins verður gjørd henda broyting: 1) § 1, stk. 2 verður orðað soleiðis: “Stk. 2. Grunnurin skal serliga stuðla tiltøkum og verkætlanum, sum kveikja og menna føroyska filmslist, myndlist, tónlist, bókmentir, sjónleik og aðra list, sum kann javnmetast við hesar listagreinir. § 2 Henda løgtingslóg kemur í gildi dagin eftir, at hon er kunngjørd. Viðmerkingar: Endamálið við hesum lógaruppskoti er at tryggja betri kor fyri føroyska filmslist. Filmslistin hevur av álvara tikið seg upp sum ein vaksandi listagrein í Føroyum seinastu árini. Nýliga eru tvey av okkara ungu gávuríku filmslistafólkum heiðrað við peningagávu fyri teirra avrik á hesum øki, og vit vita, at fleiri føroyingar eru undir útbúgving innan filmslist. Ongin ivi er um, at vit her hava eina listagrein, sum hevur góðar møguleikar at røkka út í heim og gerast enn ein týdningarmikil táttur í okkara mentanarlívi. Ein fortreyt fyri, at henda listagrein kann fáa fótin fyri seg, er, at møguleiki er fyri at søkja stuðul til filmsgerð. Tað hevur víst seg at vera torført hjá filmslistini at fáa stuðul úr Mentanargrunninum, tí har eru longu nógv um trogið. Tí verður eisini skotið upp, at hækka játtanina til Mentanargrunn landsins við 500.000,- kr., soleiðis at tað frameftir betur skal verða gjørligt, at stuðla føroyskari filmslist. Filmsgerð er kostnaðarmikil listagrein, men mett verður, at 500.000 kr. kunnu gera nógvan mun, tí við eitt sindur av stuðli heimanífrá gerst tað møguligt at fáa atgongd til stuðul úr útlendskum grunnum. Sum er, er atgongd til útlendskar filmsgrunnar ógjørlig, tí eingin markaðarstuðul er til føroyskan film. Tí er heimligur stuðul ein fortreyt fyri at stimbra føroyskari filmslist. Uppskotið forðar ikki fyri, at Mentanargrunnurin kann samstarva við aðrar filmsgrunnar. Serligar viðmerkingar: Í § 1, stk. 2 verður orðið filmslist sett inn. Á Løgtingi, 28. februar 2012 Høgni Hoydal Gunvør Balle Páll á Reynatúgvu Bjørt Samuelsen Kristina Háfoss Sirið...Les meira
Uppskot til eykajáttanarløgtingslóg til mentanargrunn landsins
Løgtingsmál nr. 140/2011: Uppskot til eykajáttanarløgtingslóg fyri mars 2012-2 § 7. Mentamál A. Yvirlit Játtanar yvirlit Tús. kr. Netto Útreiðslur Inntøkur Útreiðsluætlan – – – Løgu ætlan – – – Mentan – – 7.24.1. Ymsar útreiðslur……………………………………….. -650 – 7.24.2. Skapandi og útinnandi 650 – B. Játtanir Útr. Innt. – Tús. kr. – 7.24.1. Ymsar útreiðslur 24.1.13. Ymiskir studningar (Stuðulsj.) J: 2.200 – EYJ: -650 – 7.24.2. Skapandi og útinnandi virksemi 24.2.04. Mentanargrunnurin (Stuðulsj.) J: 6.412 – EYJ: 650 – Viðmerkingar: Fleiri smáar stuðuljáttanir til mentanarátøk liggja í Mentamálaráðnum, og hesar eiga at flytast inn undir Mentanargrunn Landsins. Tað er góður fyrisitingarsiður, at stuðulsjáttanir ikki liggja ov nær landsstýrisfólkinum. Á henda hátt nýta vit armslongdarprinsippið, og tann fyristingarliga eindin – í hesum føri Mentanargrunnur Føroya – fær høvuðsábyrgdina fyri, hvussu stuðulin úr landinum skal raðfestast listini og mentanini at frama. Tað hevur stóran týdning, at Mentanargrunnur Landsins verður styrktur, bæði fakliga og fíggjarliga, so hann kann vera tann mest týðandi grunnurin, tá tað snýr seg um at stuðla list og mentan. Málið skal vera, at vit komandi tíðina menna Mentanargrunnin til eitt veruligt Lista- og mentanarráð, ið kann umsita stuðulsjáttanir til list og mentan, verða íverksetari, tá umræður listarlig og mentanarlig átøk, skapa menning innan hetta økið, og vera ráðgevandi eind hjá landinum og øðrum, tá umræður list og mentan í Føroyum. Tí verður skotið upp, at flyta stuðulsjáttan 04 (stuðul til onnur endamál) og 06 (stuðul til listafólk) inn undir Mentanargrunn Landsins. Á Løgtingi, 28. februar 2012 Høgni Hoydal Sirið Stenberg Páll á Reynatúgvu Bjørt Samuelsen Gunvør Balle Kristina...Les meira
Uppskot til eykajáttanarløgtingslóg til Føroya Symfoniorkestur
Løgtingsmál nr. 141/2011: Uppskot til eykajáttanarløgtingslóg fyri mars 2012-3 § 7. Mentamál A. Yvirlit Játtanar yvirlit Tús. kr. Netto Útreiðslur Inntøkur Útreiðsluætlan 300 300 – Løgu ætlan – – – Mentan 300 – 7.24.2. Skapandi og útinnandi virksemi 300 – B. Játtanir Útr. Innt. – Tús. kr. – 7.24.2. Skapandi og útinnandi virksemi 24.2.01. Tónleikur og sangur (Stuðulsj.) J: 1.303 – EYJ: 300 – Viðmerkingar: Føroya Symfoniorkestur hevur fingið 975.000 kr. á fíggjarlógini í fleiri ár, men hendan játtan er í 2011 og 2012 minkað til 938.000 kr., og í fíggjarætlanini fyri 2013 og 2014 er somuleiðis ætlanin, at Symfoniorkestrið skal fáa 938.000 kr. Verður hugt eftir umfatandi virkseminum, so er eingin ivi um, at symfoniorkestrið spælir ein stóran leiklut á føroyska mentanarpallinum. Virksemið er økt, og góðskan betrað munandi hesi nærum 30 árini, orkestrið hevur á baki. Orkestrið spælir tónleik fyri hvørt oyra og til allar aldursbólkar. Orkestrið bíleggur nýggj verk og er sostatt við til at gera íløgur, skjalprógva og ríka um føroyska tónleikamentan. Harumframt er ein av týdningarmiklu leiklutunum hjá orkestrinum at virka sum bæði lopfjøl og pallur hjá føroyskum solistum, kórum og gevur tónleikalærarum og framkomnum næmingum ein møguleika at framføra á yrkislistarligum støði. At kunna framføra tónleik er jú høvuðsorsøkin til, at hesi hava nomið sær ella eru í gongd við útbúgving á tónleikakonservatorium uttanlands. Musikkskúlin útbúgvir hvørt ár tónleikarar, sum fara út í heim at lesa, og stórt tal gongur í dag á altjóða konservatorium. Hesi skulu eisini hava okkurt at koma heim til. Tí er sera umráðandi at fáa Symfoniorkestrið upp á eitt støði (við talið av konsertum, og skipaðari tilgongd av pengum) so hesi, okkara framtíðar tónleikarar, hava okkurt at flyta heim til. Í 2004 fekk táverandi landsstýrismaðurin í mentamálum handað eitt álit um, hvussu Symfoniorkestrið framhaldandi kann halda støði og mennast í framtíðini. Tilmælið var, at teir tónleikarar í orkestrinum, ið eisini eru musikkskúlalærarar, fáa sum ein part av síni starvssetan eitt ávíst tímatal at framføra tónleik. Hesin parturin kann umsitast av orkestrinum í samstarvi við Føroya Musikkskúla. Symfoniorkestrið skal so leggja ætlanir um venjingar, konsertir og samstarv við skúlar til rættis. Eykajáttanin kundi t. d. verið nýtt til at seta hesa skipan í verk. Á Løgtingi, 28. februar 2012 Høgni Hoydal Sirið Stenberg Páll á Reynatúgvu Bjørt Samuelsen Gunvør Balle Kristina...Les meira
Uppskot um, at Føroyar søkja sjálvstøðugan limaskap í WTO
Løgtingsmál nr. 138/2011: Uppskot til samtyktar um, at Føroyar søkja sjálvstøðugan limaskap í World Trade Organization (WTO) • Løgtingið staðfestir, at tað er alneyðugt fyri føroyskar myndugleikar og føroyska vinnu, at Føroyar hava egna umboðan og heimildir í altjóða felagsskapinum fyri heimshandil, WTO, og at Føroyar hava sjálvstøðugan rætt at kæra handilsforðingar sambært kæruskipanini hjá WTO. • Løgtingið samtykkir, at Føroyar søkja um sjálvstøðugan limaskap í World Trade Organization (WTO) og heitir á landsstýrið um beinanvegin at taka politisku og umsitingarligu stigini, gera kravdar fyrireikingar og at avgreiða umsóknina uttan óneyðugan dvøl Viðmerkingar Tað hevur leingi staðið greitt, at uttanríkispolitiska og altjóða handilspolitiska støða Føroya als ikki er nøktandi, og at vit vera at taka sjálvstøðugan lut á heimsins pallum og gera egnar avtalur við heimsins lond og felagsskapir til tess at mennast sum land og tjóð. Seinasta dømið er ósemjan um makrelbýtið í Norðurhøvum, har Danmark, ið formliga sigur seg umboða Føroyar í uttanríkismálum, er mótpartur Føroya og umvegis ES ætlar at samtykkja heimildir til at seta handilspolitisk revistiltøk í verk móti Føroyum. Hesi tiltøk eru sambært føroyskum serfrøðingum í altjóða rætti ólóglig, og tískil áttu tey at verðið kærd til altjóða felagsskapin fyri heimshandil WTO. Men Danmark umboðar Føroyar í WTO og skuldi tískil kært seg sjálvan. Eitt týðiligt dømi um, hvussu rangvørg og vitleys støðan er, tá ið á stendur, og at vit eiga sjálvsagt at røkja okkara egnu áhugamál í heimshøpi. Onnur dømi eru um forðingar, ið kunnu hava stóran týdning fyri føroyskt vinnulív og føroyskan búskap, og har vit ikki hava amboðini at kæra revsitiltøk. Til dømis tá føroyska alivinnan verður hótt av revsitiltøkum frá ES sambandi við ákærur um prísdumping á aldum fiski – ofta í beinleiðis samanhangi við ákærur mótvegis Noregi. Talan er um tiltøk hjá ES at verja egnar framleiðarar, og kunnu tey tí kærast til WTO. Men eisini her situr tað limalandið, sum skal umboða okkum, ES-megin borðið og fer sjálvsagt ikki at reisa mál mótvegis sær sjálvum. Okkara grundleggjandi áhugamál verða ikki røkt – og enntá verður arbeitt beinleiðis ímóti teimum. Her eigur tískil ikki at drálast frá føroyskum myndugleikum. Vit eiga at søkja egnan limaskap í heimshandilsfelagsskapinum WTO. Søgan og støðan hjá WTO Altjóða felagsskapurin fyri heimshandil – World Trade Organization (WTO) – hevur vunnið alt størri týdning fyri at skipa handils- og vinnureglur um allan heim. Felagsskapurin er so at siga ein støðug víðkan av tí gamla felagsskapinum fyri toll- og avgjaldsreglur GATT (General Agreement on Tariffs and Trade), og er bygdur á eina røð av skjølum og skipanum. Hesi hava á pappírinum til endamáls at taka burtur handilsforðingar og skipa somu reglur fyri fríhandli millum heimsins lond – og ein kæruskipan er somuleiðis skipað, har lond kunnu kæra onnur fyri brot á sáttmálar og reglur. Tó er WTO eisini ímyndin av tí standandi stríði millum tey sonevndu ídnaðarlondini (t.e. tey gomlu heimsveldini og ríku londini) mótvegis menningarlondum, har tað enn ikki hevur eydnast at fáa semjur um munandi átøk, ið kunnu skapa veruligar broytingar og fríhandil fyri øll heimsins lond. Stutt sagt, eru framvegis nógvar forðingar, har tey ríku londini og ríku heimspartarnir verja sínar egnu marknaðir og vinnur við beinleiðis og óbeinleiðis handilsforðingum. (Tað er í roynd og veru sama gongd, ið vit merkja sviðan av í Føroyum, tá sterkir leikarar sum ES, ið...Les meira
Uppskot til eykajáttan til mentan og list
Løgtingsmál nr. 139/2011: Uppskot til eykajáttanarløgtingslóg fyri mars 2012-1 § 7. Mentamál A. Yvirlit Játtanar yvirlit Tús. kr. Netto Útreiðslur Inntøkur Útreiðsluætlan 500 500 – Løgu ætlan – – – Mentan 500 – 7.24.2. Skapandi og útinnandi 500 – B. Játtanir Útr. Innt. – Tús. kr. – 7.24.2. Skapandi og útinnandi virksemi 24.2.04. Mentanargrunnurin (Stuðulsj.) J: 6.412 – EYJ: 500 – Viðmerkingar: Filmslistin hevur av álvara tikið seg upp sum ein vaksandi listagrein í Føroyum seinastu árini. Nýliga eru tvey av okkara ungu gávuríku filmslistafólkum heiðraði við peningagávu fyri teirra avrik á hesum øki, og vit vita, at fleiri føroyingar eru undir útbúgving innan filmslist. Eingin ivi er um, at vit her hava eina listagrein, sum hevur góðar møguleikar at røkka út í heim og gerast enn ein týdningarmikil táttur í okkara mentanarlívi. Ein fortreyt fyri, at henda listagrein kann fáa fótin fyri seg, er, at møguleiki er fyri at søkja stuðul til filmsgerð. Tað vísir seg at vera torført hjá filmslistini at fáa stuðul úr Mentanargrunninum, tí har eru longu nógv um trogið. Fólk, ið fáast við filmslist og mentan eru á einum máli um, at rættast er at hava ein filmsgrunn burturav. Tí verður skotið upp at skipa eina undirkonto undir Mentanargrunni Landsins, ið fær 500.000 kr. til føroyska filmslist. Filmsgerð er kostnaðarmikil listagrein, men mett verður, at 500.000 kr. kunnu gera nógvan mun, tí við eitt sindur av stuðli heimanifrá gerst tað møguligt at fáa atgongd til stuðul úr útlendskum grunnum. Sum er, er atgongd til útlendskar filmsgrunnar ógjørlig, tí eingin markaður stuðul er til føroyskan film. Tí er heimligur stuðul ein fortreyt fyri at stimbra føroyskari filmslist. Á Løgtingi, 28. februar 2012 Høgni Hoydal Sirið Stenberg Páll á Reynatúgvu Bjørt Samuelsen Gunvør Balle Kristina...Les meira


c: text/html

text:
Savnsgull: Soleiðis liva tey enn (1:2)
15-03-2017
Í 1987 vitjaðu Zacharias Hammer og Ragnar C. Joensen hjá eldru hjúnunum Alberthu og Meinhard Gaardlykke úr Lamba, sum á mangan hátt livdu sum í gomlum døgum.
Tey vóru nærum tey einastu tá, sum vóru eftir í Føroyum, ið høvdu kúgv í kjallaranum og livdu av tí, sum náttúran gav. Sendingin er um partar av lívinum á bygd, ið tá skjótt var søga.
Vit síggja Alberthu mjólka kúnni, gera ost, rómastamp, ketilost, rullipylsu, kjøtpylsa. Hon leggur klæðir á blik og annað mangt. Stuttrøðin er í tveimum pørtum, seinni partur kemur næsta mikukvøld.
Sendingina gjørdu: Zacharias Hammer og Ragnar C. Joensen.

robotstxt: allowed

filter: keep


text:
Nú ein dagin kom eg fram á myndina omanfyri í myndasavninum, sum eg visti var frá 1985 ella 1986. Helt meg kenna róðursmannin á Havnarbátinum, sum eitur Bjarni Joensen. Fór oman í Fótbúna, har Bjarni er stjóri í fyritøkuni. Og Bjarna var klárur beinanvegin. – Sjávandi minnist eg ólavsøkuróðurin í 1986, tá ið Nólsoyingur vann, og Havnarbáturin varð nummar tvey, sigur Bjarni og fer at kanna, hvør róði við Havnarbátinum hetta árið. Síðani spurdi eg Bjarna um tíðina í kappróðrinum, sum byrjaði í Argja Róðrarfelag.
– Eg byrjaði í Argja Róðrarfelag ella rættari sagt var ein av teimum, sum slóðaði fyri nýggja felagnum. Eg róði nakrar róðrar við Argjabátinum í 1982, men í 1983 róði eg fyrst nakrar róðrar við Húsavíkingi og endaði umborð á Ørvi. Í 1984 róði eg ikki, men tók upp filmar fyri Havnar Róðrarfelag av øllum FM-róðrunum kring landið. Í 1985 byrjaði eg at rógva við Havnarbátinum, men hetta gekk ikki, og eg endaði sum róðursmaður.
– Myndin er frá 1986, og tá stýrdi eg eisini Havnarbátunum, og vit gjørdust nummar fýra í FM-kappiningi. Í 1985 mundu vit tikið Nólsoying á mállinjuni á ólavsøku, men vit vóru bara fót aftanfyri. Hetta árið vóru vit nummar tvey í FM-kappingini. Á ólavsøku í 1985 hevði Nólsoyingur tíðina 4.32.10 og Havnarbáturin 4.32.20, so munurin var lítil.
– Tá vóru aðrar tíðir, tí á myndini eru sjey 10-mannafør: Nólsoyingur, Havnarbáturin, Vestmenningur, Vágbingur, Tvørabáturin, Floksbáturin og Klaksvíkingur. Floksbáturin kemur undan og hevur serliga søgu. Báturin var hvítur á stýriborðsíðu og svartur á bakborðssíðu. Tú spyrt meg, hvat eg geri nú. Eg arbeiddi í Danmark árini 1999 til 2008, tá ið eg kom aftur til Føroya og tók yvir handilin Fótbúna eftir mammuni Marjuna Joensen. Eg eri nevndarlimir Havnar Bóltfelag, og har fara heilt nógvir tímar um vikuna, sigur Bjarni at enda, sum minnist aftur á kappróðurin við gleði.
Tá ið eg hyggi at myndina, so sveima tankarnir um nógvu 10-mannaførini, sum róðu í 1980 árunum. Sjey 10-mannafør á ólavsøku, hetta kann mann finna seg í. Og tá er millum annað eingin Eysturoyingur, Skálabátur, Hoývíkingur, Vágbingur, Ormurin Langi, Vestmennigur og Nólsoyingur. Vit kunnu bara hyggja at myndini og “fantasera”, at vit síggja hesi 10-mannafør aftur á vágunum. (Vagnur)


text:
B˙- og vigerarstovnurin Stoffalßg 35
B˙- og vigerarstovnurin Stoffalßg 35 er partur av eind 4 Ý Trivnaardeplinum.
B˙- og vigerarstovnurin heldur til Ý Stoffalßg Ý Tˇrshavn. ┴ stovninum b˙gva 5 borgarar Ý aldrinum 14-23 ßr, i hava sßlarligar trupulleikar. Borgararnir hava hv°r sÝtt kamar. Harumframt hava teir atgongd til felags k°k, stovu, bair˙m og vaskir˙m.
Stovnurin er Štlaur ungum vi vanligum intellektuellum f°rleikum, i hava m°guleika at menna sÝnar f°rleikar Ý vigerartilbonum. Tilboi er avmarka til Ý mesta lagi 3 ßr.
═ arbeiinum ß stovninum verur dentur lagdur ß at skapa eitt gott og trygt heim, og vi st°i Ý tÝ einstaka borgaranum at menna virkis- og f°rleikast°i hjß vikomandi. Endamßli er, at borgarin kann fßa eitt sjßlvbjargi og innihaldsrÝkt lÝv, sum ger, at vikomandi kann taka virknan lut Ý samfelagnum.
B˙- og vigerarstovnurin hevur skipa samstarv vi m.a. psykiatriska depilin ß Landssj˙krah˙sinum og sosialrßgevar Ý Almannaverkinum.
Nßttarvakt er ß stovninum.
B˙- og vigerarstovnurin Stoffalßg 35
Stoffalßg 35
100 Tˇrshavn
Dagført tann 01-02-2018


text:
Árni Gregersen, ting.fo 02.02.2017 (06:28)
Greining av fiskivinnuskipanini: Eingin veit júst hvat hendir
GREINING: Nógv vita eitt sindur, men ongin veit alt.
Soleiðis er støðan í teimum samráðingunum um eina nýggja fiskivinnuskipan.
Tíðin gongur undan, tí landsstýrismaðurin við fiskivinnumálum, Høgni Hoydal, hevur sagt, at uppskotið um nýggja lóg um vinnuligan fiskiskap skal leggjast fram áðrenn seinasta freist at leggja uppskot fram í hesi tingsetuni, er farin.
Og freistin til at umsitingin í Løgtinginum skal hava uppskotið í hendi er 28.februar.
Landsstýrismaðurin hevur eisini sagt, at allar hoyringsfreistir eisini skulu haldast. Hetta tilsaman ger, at ikki so nógvir dagar eru eftir at finna eina breiða semju í.
Spurningur er bara um tað letur seg gera.
Í politisku verðini er hetta eisini ein opin spurningur. Samgongan hevur sett sær fyri at eitt uppskot um nýggja fiskivinnuskipan verður lagt fram, men ein slík nýskipan er munandi tryggari grundfest um aðrir flokkar enn samgonguflokkarnir eisini taka undir við skipanini.
Í løtuni bendir ymiskt á, at Sambandsflokkurin og samgognan nærkast eitt sindur. Hinvegin bendir nógv á, at Fólkaflokkurin ikki er so nær einari semju,
Gloymt eigur ikki at vera, at hetta er ein nýggj skipan, sum øll – líka síðani 2007 – hava vitað skal koma í gildi á nýggjárinum. Samgongan, sum sat undan hesari, megnaði ikki at finna eina semju í samgonguni, tíansheldur við nakran annan.
Hendan samgongan hevur sett sær fyri, at leggja uppskotið fram, men sum skilst so er heldur ikki full semja í sitandi samgongu um, hvussu nýggja lógin um vinnuligan fiskiskap skal skipast.
Tí vágar ongin í politisku skipanini at geva boð uppá, hvørjum hetta endar við.
Finst ein breið semja ella leggur landsstýrismaðurin sítt egna uppskot fram, sum samgongan so atkvøður í gjøgnum.
Hvussu víðgongdar verða broytingarnar? Varðveita tey sum nú eru í vinnuni síni rættindi og hvat verður sett av til onnur, sum fegin vilja sleppa framat føroyska tilfeinginum í sjónum?
Og so er tað uppboðssølan av rættindum? Fer hon at fevna um øll rættindi ella bert nýggj rættindi – og hvat eru so tey nýggju rættindini?
Høgni Hoydal hevur nógvar fundir í hesum døgum – bæði við vinnuna og við politisku flokkarnar. Hann veit betur enn nakar, at nú er nóg mikið tosað.
Skulu freistirnar haldast, so fara vit at síggja konturarnar til fiskivinnuskipanina, sum verður galdandi frá 1.januar 2018 í endanum av næstu viku
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Dec 21, 2010
Jólakalendarin – 22
Havi fingið so fitt jólakort úr frá Kitty og Sølva úr Videbæk og frá Gudny og teimum. Og eitt so sjáldsama vakurt kort frá Leyvoy úr USA. Tað fløvar eitt ommusysturhjarta nú á hávetri. Annars er stytsti dagur í dag, á sum tað er herligt at vita sær, hóast tað sæst ikki enn á sinni. Eg havi eisini fingið meyljólakort, ikki bara eitt copy paste, nei persónlig frá góðum vinum, tá er tað deiligt at hava meylfunktiónina.
Í dag fór eg niðan til Bozenu, vildi fegin síggja genturnar, sum koma heim til jóla, bara tvær vóru inni. Mira og Maja, Meduna var til arbeiðis, og Malfríð var strandað í Reykjavík.
Og nú ynski eg øllum, sum lesa hetta eini gleðilig jól og gott nýggjár. Bloggurin fer nú í jólaferiu.
Dec 20, 2010
Jólakalendarin - 21
Í skúla fyri jól.
Anna, sum sigur, at hon er ikki fotogen, tað er hervið mótprógvað. Og so 10 ð , sum fær sær vaflur og drekka eftir ein konstruktivan fund um arbeiðslag og skúladag.
Jólakalendarin - 20
Jólini nærkast í hvørjum. Tað var sjónskt í Havnar gøtum í dag. Nógv fólk í tí góða veðrinum, jólamenn á hestbaki, og í SMS var ein stóru fólkaskari. Eg keypti eina super gávu til ´Símun, fekk so eitt sms, at tann gávan var longu keypt til hansara av øðrum, eg mátti so nakkalong aftur í handilin, tíbetur fekk eg pengarnar aftur, eftirsum tað vóru bara 10 minuttir síðani, eg var inni. Tað er ikki bara bara.
Dec 19, 2010
Jólakalendarin - 19
Kavi og listahandverk
Spennandi ting at síggja í Áarstovu, har fimm feitar flugur halda til. Og borðið í Beintustovu eitur Advokaturin, gjør av einum báti, sum Jógvan hjá Elspu smíðaði. Mangt finna tey uppá, má vera einasta borð í verðini, sum er gjørt úr einum báti.
Dec 18, 2010
Jólakalendarin –18
Og Øskufía lukkaðist akkurát heim áðrenn 12. Gud viti , hvat hevði hent, hevði hon verið longur í ballinum. Ballið var fínt. Eg havi fantastiskar starvsfelagar. Og so nógv vóru við. Tá ið vit komu vóru vit savnað á einum casino, har bar til at spæla alternativt tennis, alternativa bowling og alternativt bóltkast. Og vinningarnir vóru eisini rættiliga alternativir. Onkur vann at sleppa at velja fyrsta felagssangin. Onkur vann ein dans við navnsnevndum starvsfelaga. Onkur vann eitt photoshoot við KR, hetta photoshoot verður hervið lagt út til almenna hámeting.
Fyrireikararnir vóru, sum altíð, tey, sum eru púra nýggir lærarar í Hoydølum, tey kláraðu uppgávuna til UG, má eg siga.
Tá ið eg fór heim, kom eitt grovt heglingsæl og torusláttur við snarljósi. Myndin av hárinum á Birgit vísir, at høglini vóru sum høsnaregg, ná okey kanska sum russinur.
Dec 17, 2010
Jólakalendarin - 17
Nýggj orðabók og gamlar vinkonur í kava. Var úti á Føroyamálsdeildini, tá ið bókin varð løgd fram. Martin Joensen sang nakrar sangir, og tað gjørdi hann stak væl. Fleiri høvdu orðið, og spritubitarnir smakkaðu væl.
Dec 16, 2010
Jólakalendarin - 16
Reyði krossur.
Vitjanartænastan hjá Reyða krossi hevur fólk, sum gongur inn at vitja fólk, eldri fólk, sum sita nógv einsamøll og ikki orka so væl út sjálvi. Eitt ólønt arbeiði, sum gleðir báðar partar. Í gjárkvøldið var jólaborðhald hjá vitjanartænastuni. Marin og Sigrun skipaðu fyri, og afturat teimum vóru Torkil, Inga Rósa, Bergljót, Hilda, Anna Katrina og Anngerð til borðs.Torkil skipaði tríggjar sangir: Tað býr okkurt gott í øllum/tú veit okkurt gott umhini/ eg veit okkurt gott um teg/ ja, so sig tað, so eg veit tað. Dagurin fær annan lit/ lívið er ein signað gáva/ alt er ikki møðsamt slit (úr sangi um vinarlag).
Dec 15, 2010
Jólakalendarin - 15
Listafólkini vóru har, Heðin Mortensen var har. Eg havi aldrin verið í hasi nýggju fimleikahøllini, so eg nýtti høvið, nú ið listaverk vórðu sýnd fram. Verkið hjá Tróndi var óluksáliga flott, tekningar av íðkandi likamum á glas”bókarsíðum” innan í bláum glaskubba. Stuttligar dimensiónir og refleksiónir. Modellið hjá Guðrið sá ikki nógv út fyri verðini, har tað lá so flatt, men Heðin (sum sjálvandi segði nøkur orð) segði, at tað fór at verða veikar lýsandi vetrarstjørnur, og at tað er eitt stórt verk, sum fer at prýða túnið. Annars vóru fleiri abstrakt verk við denti á rørslu og kropp.


text:
Nýggj feløg innan tónleik, ferðavinnu, bygging vm.
28. jan. 2018
Jóhan Magnus Gunrim hevur stovnað ÍVF Tónar, hvørs endamál er at veita dygdargóða tænastu til tónleikavinnuna í føroyum. Tænastan fevnir um
sang og spæl til tónleikaútgávur, umframt frálæru í gittarspæli, klaverspæli og sangi
Skrásetingar-nr. 6676
Navn: ÍVF Tónar
Adressa: Høganesvegur 54, kjallari 650 Toftir
Kommuna:
Stovningardato: 25.01.2018
Viðtøkudato: 25.01.2018
Stovnarar:
Jóhan Magnus Gunrim, Høganesvegur 54, 650 Toftir
Stjóri:
Jóhan Magnus Gunrim, Høganesvegur 54, 650 Toftir, (stjóri)
Kapitalur: kr. 1,00
Inngjaldingarháttur: Kontant kr. 1,00 til kurs 100
Tekningarreglur: Felagið verður teknað av einum stjóra.
Endamál: Endamál felagsins er at veita dygdargóða tænastu til tónleikavinnuna í føroyum. Tænastan fevnir um
sang og spæl til tónleikaútgávur, umframt frálæru í gittarspæli, klaverspæli og sangi.
Roknskaparár: 01.01 - 31.12
Fyrsta roknskaparár: 25.01.2018 - 31.12.2018
Sí allar skrásetingarnar í farnu viku í vinnuskránni BL.FO her


text:
Orka stríddist móti ljósinum í stóra teltinum og vánalig fyriskipan oyðilegði tíanverri í stóran mun eina konsert, ið kundi havt verið so góð, tí Orka spældi hamrandi væl.
Manningin í Orku er skiftandi, og á hesari konsertini var serliga áhugavert, at bæði Høgni Lisberg og Uni Árting, sum hava býtt trummu- og slagverkleiklutin millum seg seinastu tíðina, vóru við. Teir bukaðu sum øðrir á tunnur og rusk, larmurin var so orkufyltur, at tú illa kundi annað enn at verða bergtikin.
Ólavur Jákupsson er sangari í Orku fyri tíðina. Hann er mentur nógv sum sangari, og sum oddamaður, og kom serstakliga væl frá framførsluni.
Orka spældi væl, og ljóðmyndin er øgilig og stór, ja, ógvislig er nokk rætta orðið. Løgini, sum flest øll vóru av Óró fløguni, ljóðaðu fesk og høvdu eina uppaftur størri megi enn á fløguni. Stóra hittið Fjøllini standa úti riggaði eisini væl í hesari útsetingini.
At Orka er ein bólkur, sum í líka stóran mun er ein uppliving fyri sjónina, sum hoyrndina vita øll, ið hava sæð bólkin spælt, men fyri áskoðararnar í Flagstjaldinum í nátt var sjónparturin kliptur vekk. Meðan bólkurin spældi var alljóst úti í tjaldinum, so showið á pallinum var meira ella minni ósjónligt fyri flest øll.
Stóra Flagstjaldið hevur ljós undir loftinum, ið verða tendra millum konsertirnar. Tað vóru tey eisini áðrenn konsertina hjá Orku. Hesi ljós eru við til at flyta fokus av pallinum, meðan ljóðroyndir eru, og tað riggar væl. Men í mun til aðrar konsertir, vórðu ljósini ikki sløkt, tá Orka fór á pallin. Hvør eigur feilin, skal eg ikki gera meg klókan uppá, men avleiðingin var oyðileggjandi fyri showið, ið var sera ósjónligt fyri flestu áskoðararnar. Eg fór heilt fram til pallin eina løtu, og tá var upplivingin munandi betur.
Hóast nógvar áheitanir til fyriskiparar og ljósfólk, gekk øll konsertin áðrenn ljósið endiliga varð sløkt í eykalagnum hjá bólkinum. Tá ljósið varð sløkt gjørdist beinanvegin nógv betur lív í fjøldini. Ein staðfesting av, hvussu keðiligt tað hetta ósketnið var.


text:
Endaligu úrslitini av felags yvirlitstrolingunum eftir makreli við m.a. Finni Fríða vísa, at makrelurin hevur flutt seg enn longri norður og vestur enn í fjør. Orsøkin er helst liggjandi góðveðrið í summar, sum hevur ført til sera heitan sjógv í ovaru løgunum um alt havið norðan fyri 60 stig norður.
Samlaða nøgdin í 2014 er á sama høga stigi sum í fjør, áleið 9 milliónir tons. Hetta talið verður tó ikki brúkt beinleiðis í stovnsmetingunum, men heldur sum eitt boð upp á gongdina í stovninum. ICES metti í fjør at stovnurin var umleið 5 milliónir tons. Í skrivandi løtu verða stovnsmetingarnar fyri komandi ár gjørdar í ICES. Tað er hugaligt at síggja, at nógv er til av ungum 3 og 4 ára gomlum makreli, sum legst til vaksna stovnin komandi árini.
Hóast samlaða nøgdin er tann sama sum í fjør, so er munandi minni av makreli at síggja í føroyskum øki í ár. Ein orsøk kann vera, at nøgdin av æti er minkað í føroyskum sjógvi, og makrelurin tí hevur flutt seg enn longur norður og vestur at leita sær føði. Nógvur makrelur var at síggja í Eysturgrønlandi, og kanska er hann farin vestur um Kappan í ár.
Jan Arge Jacobsen, Havstovan
Nøgd av makreli (reytt) og sild (blátt) í juli 2014 (kg. pr. ½ tíma tóv).


text:
Detroit
Detroit er stórbýur í amerikanska statinum Michigan og liggur við ánna Detroitá. Detroit er størsti býur í statinum Michigan. Hann er kendur sum heimstaðurin hjá amerikanska bilídnaðinum. Tær tríggjar stóru bilverksmiðjurnar General Motors, Chrysler og Ford vóru allar úr Detroit. Vánalig fíggjarumsiting, minkandi íbúgvatal og víkjandi skattagrundarlag seinastu 40 árini hava fingið Detroit út á eggina. So illa stendur til í amerikanska bilbýnum, at áheitan um trotaviðgerð varð latin inn í 2013. Detroit skyldar meir enn 100 millliardir krónur. Býurin er rakur av stórum arbeiðsloysi (18 % í 2014) og ógvusligari fráflyting. Í 1950 búðu á leið 1,8 milliónir í Detroit, men í 2014 er fólkatalið bara 650.000.
Sambært Forbes er Detroit er tann býurin í USA við mest harðskapi í 2014 [1], og har vórðu fleiri enn 333 morð skrásett í 2013 [2]. Lógloysið er fimm ferðir størri her enn miðaltalið fyri landið. Samanborið við t.d. New York City verða 11 ferðir so nógv fólk dripin í Detroit, eitt morð fyri 1719 íbúgvar.
Fraklendingar vórðu fyrstu evropearar, sum settu seg niður í Detroit. Hetta var í 1701. 83 prosent av fólkinum í Detroit eru svørt, og nógv teirra eru fátæk. Arbeiðsloysið í býnum er um 18 prosent, á leið tvífalt so stórt sum aðrastaðni í USA.
Búskapur[rætta | rætta wikitekst]
Fíggjarkreppan 2007-2009 hevur rakt Detroit ógvuliga hart. Millum býirnar sum eru harðast raktir í USA, eru Detroit. Nógv fólk í Detroit eru rakt ógvuliga hart av arbeiðsloysi. Tað er ein dómstólur sum hevur góðkent umsóknina frá býarstýrinum um gjaldsteðg í 2013; hetta er størsta trotabúgv nakrantíð í USA, og gjaldsteðgurin merkir, at kreditorarnir ikki sleppa eftir ognunum hjá býnum, meðan ein ætlan verður gjørd fyri, hvussu skuldin skal fáast av verðini. 650 000 fólk búgva í Detroit, og tey skylda tilsamans yvir 100 mia. kr gjøgnum sín borgaraskap í býnum.
Út ímóti 78.000 bygningar í býnum standa tómir í 2014, og helmingurin av teimum er mettur at kunna rapla. 40 prosent av gøtuljósunum virka ikki. Minni enn helmingurin av sjúkrabilunum í býnum virkaði bara onkuntíð seinasta ársfjórðing. Akførini hjá sløkkiliðnum eru somuleiðis í ringum standi [3].


text:
Jan Müller
20.08.2017 - 14:58
Bert fáar dagar eftir at føroyska stjórnin almannakunngjørdi sínar ætlanir um at gera Føroyar til ein sjóvinnudepil – maritiman hub – úti í Norðuratlantshavi, koma góð nýggj tíðindi til føroysku altjóða skipaskránna, FAS. Svenska reiðaríið BTØ, sum rekur virksemi við sleipibátum í Oyrasundsøkinum, hevur gjørt av at flyta sínar fýra sleipibátar frá svenskum til føroyskt flagg. Útflaggingin fer fram seinast í hesum mánaðinum. Hetta skrivar ”Maritimedanmark.dk á síni heimasíðu.
”Vit hava í veruleikanum ikki nakað ynski um at flagga út,” sigur Bill Søderberg, stjóri við svenska miðilin Sjømannen. Men nú hava vit so fingið noktandi svar uppá at kunna fáa statsstuðul so mikið nógva staðni, so er nokk nokk. Orsøkin er eitt ES direktiv, har tað stendur, at vit ikki kunnu móttaka stuðul, tí vit vit ikki eru í altjóða kapping – hvat er púra skeivt. Tað er sera spell, at man ikki kann vera meira fleksibul,” sigur Bill Søderberg.
Teir fýra bátarnir, sum koma undir føroyskt flagg, eru Kullen, Dunker, Sund og Ven. Søderberg sigur annars, at reiðaríið hevur ikki ætlanir um at skifta út manningina, tvøturímóti hava tey heitt á manningarnar um at vera verandi umborð og halda fram í nýggja føroyska dótturfelagnum.
Føroyar fara framyvir at marknaðarføra seg sum ein tænastudepil fyri øll sløg av skipum, men við serligum atliti til offshoreskip. ”Vit hava eina unika ekspertisu innan allar greinar av sjóflutningi og shipping,” sigur Tommy Petersen, ráðgevi hjá Uttanríkis- og vinnumálaráðnum til netmiðilin Sysla Maritime.
Føroyar hava gjørt íløgur fyri milliardir í betran av infrastrukturinum í oyggjunum, so fleiri av havnunum í dag kunnu bjóða fram vørur og tænastur til útlendsk skip.
”Haraftrat kemur, at vit hava hava ein góðan infrastruktur á europeiskum støði, bæði alment og privat, eins og støðugt samband til og úr Føroyum,” sigur Tommy Petersen.


text:
Róðrarárið 2005 var eitt royndarár hjá ÁRF, við tí gamla 8 mannafarinum hjá Árnafjarðar Róðrarfelag. !
Tann 12 juli róði Árnfirðingur og Sundabáturin kapp norði í Sundinum.
Og úrslitið gjørdist at Árnfirðingurin vann.
Tann 25 juli róðu Árnfirðingurin ímót oldboys Norðingi(sum vann allar róðrar í oldboys 2005 sannfrandi).
Róð bleiv norði í Sundinum, og úrslitið gjørdist at Árnfirðingurin vann.
Tann 18 august róðu 8 mf. førini á Sjómannadegnum, Árnfirðingurin og Nevið Reyða, Nevið gjørdist Føroyameistari 2005, Nevið Reyða vann allar sínar róðrar sannførandi í 8 mf.
Á sjálvum Sjómannadegnum, vann tó Árnfirðingurin hendan kappróður á Klaksvíksvág.
Viðmerkjast skal tó at Nevið var ikki fullmanna, við tí fólkinum sum róði FM 2005, men tað var Árnfirðingurin heldur ikki fullmannaður til hesa stevnu.
Munurin á bátinum er eisini tann, at Nevið Reyða er bygt í 2001, og Árnfirðingurin er bygdur í 1965.


text:
Heri Simonsen 19.03.2017 (19:40)
Soleiðis ljóðaði tað tá málini komu í Gundadali
TRÝST á PÍLIN undir MYNDINI, og hoyr hvussu tað ljóðaði, tá Tróndur Arge segði frá teimum báðum málunum, sum komu í dystinum B36-KÍ 1-1 (0-1).
Semir Hadzibulic skoraði við einum dreymahøggi og Róaldur Jakobsen skoraði uppá brotsspark.
Bæði liðini hava bert tvey stig aftaná tvey umfør, og fýra stig eru upp til oddaliðið, Suðringar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hallur av Rana 17.07.2017 (09:53)
al-Baghdadi enn á lívi
Í síðstu viku síðan bórust tíðindini, at Abu Bakr al-Baghdadi, leiðarin fyri islamska yvirgangsfelagsskapin Islamski Staturin, var deyður, men nú boðar irakskir myndugleikar frá, at einki hald er í søgunum.
- Okkara eftirlit vísir, at søgurnar um deyða hansara ikki eru sannar, sigur Abu Ali al-Basri, leiðari fyri fregnartænastuna hjá irakska innanríkisráðnum sambært norska blaðnum VG, ið endurgevur heimasíðuni IraqiNews.com.
Talan er ikki um fyrstu ferð, at søgur ganga um, at leiðarin fyri harðrenda yvirgangsfelagsskapin er dripin. Fyrr hava millum annað russar tikið æruna fyri at hava beint fyri Abu Bakr al-Baghdadi. Men eins og hesaferð, so gingu tað ikki serliga serliga nógvir dagar áðrenn tíðindi blivu avsannað.
Leiðarin fyri IS er ikki sæddur alment síðan hann í 2014 boðaði frá, at hann hevði stovnað eitt islamiskt kalifat í Sýria og Irak, men sambært leiðaranum fyri fregnartænastuni, so er Abu Bakr al-Baghdadi enn staddur í Sýria.
Sambært VG, so lovar USA eina virðisløn á 25 milliónir dollarar til tann persón, ið kann geva teimum Abu Bakr al-Baghdadi.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tjaldur
Tjaldrið (frøðiheiti - Haematopus ostralegus) er tjóðarfuglur í Føroyum og er at síggja alt summarið. Longd 45 cm.
Tjaldrið er at síggja alt summarið. Tey flestu tjøldrini eru í Wales um veturin, men nøkur flúgva heilt til Fraklands. Tey koma aftur til Føroya á grækarismessu tann 12. mars, og sagt verður, at tey hava fult reiður á Krossmessu 3. mai.
Eitt tjaldursreiður er ein lítil kulla, ið kann verða fóðrað við smásteinum og skeljum. Eggini eru gulbrún við myrkabrúnum plettum og strikum, og tey eru uml. 57 x 40 mm til støddar. Ungarnir klekjast eftir 25 døgum. Tjaldrið er ein av teimum fáu vaðfuglunum, ið fóðrar ungar sínar. Tá foreldrafuglurin t.d. hevur fangað ein maðk, verður hann lagdur frammanfyri ungan, sum so etur hann. Ungarnir halda ofta til í grýtutum lendi, og har eru kamoflasjulitirnir hjá ungunum tann besta verjan. Øll, ið nærkast reiðri og unga, verða harðliga útskeldað.
Stevið í Fuglakvæðinum yngrum hjá Nólsoyar Páll ljóðar soleiðis:
- Fuglurin í fjøruni
- við sínum nevi reyða
- mangt eitt djór og høviskan fugl
- hevur hann greitt frá deyða,
- Fuglurin í fjøruni.
Sí eisini[rætta | rætta wikitekst]
Útvortis ávísning[rætta | rætta wikitekst]
- Stamps.fo: Fuglaegg, 2002 (kelda, public domain)
- FaroeNature.net > Tjaldur


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Á breddanum
Birita føroyskt met í 100 rygg á HM í Barcelona
Tað gongur uppá stás hjá føroysku svimjarunum í Barcelona, har heimsmeistarastevnan í svimjing í hesum døgum verður avgreidd. Birita Debes setti í morgun nýtt flott føroyskt met í 100 metra ryggsvimjing, við at svimja 1:05.64 har hennara met frá Danish … Continue reading
Føroyskt met til Poulu, fyrsta dag á HM 2013
Heimsmeistarastevnan í svimjing byrjaði avbera gott fyri okkum føroyingar, tá ið Poula Øssursdóttir Mohr longu í fyrstu kapping setti stórt nýtt føroyskt met, við at svimja 100 metra firvaldasvimjing uppá 1:04.58. Hon átti sjálv føroyska metið, frá tá ið hon … Continue reading
Úttøkur til NMU, EJM og HM
Svimjisamband føroya hevur starvsnevndarfundi týskvøldið 21. mai var avgjørt at taka hesi 18 svimjarar út til kappingar summarið 2013. Kappingarnar eru Norðulendsk Meistarastevna fyri ung í Reykjavík. Evropeisk Meistarastevna fyri Juniorar í Poznan, Póllandi og Heims Meistarastevnan í Barcelona, Spania.
Continue reading
Svimjarar í eldin á EJM og NMU
Hesir næstu fimm dagarnir verða rættiliga spennandi fyri føroyska svimjing, nú landslið okkara fara at royna seg á Evropeisku JuniorMeistarastevnuni í Antwerpen og Norðurlendsku Meistarastevnuni fyri Ung í Keypmannahavn. Magnus Jákupsson liggur rættiliga væl fyri til at koma í finalur … Continue reading
Kunning um úttøkur til EM, NMU og EJM 2012
EM í Debrecen 21. til 27. mai: Juniorar, ið hava klára kravtíðina til EJM og seniorar ið hava klára kravtíðina til EM Kravtíðarskeiðið: 21. mai 2011 til 15 apríl 2012. (Klárar juniorur kravtíðina til EJM í tíðarskeiðinum 16. apríl til … Continue reading
Eitt fantastiskt síðsta kvøld hjá svimjarunum
Líka sum vit hildu okkum hava tapt svimjistevnuna fyri vist, svingaðu svimjararnir seg upp til at vinna og vinna, til tað at enda stóð á jøvnum 15 gull til Guernsey og 15 til okkum, 12 silvur til Guernsey og 12 … Continue reading


text:
Agnar Frederiksen
12.09.2017 - 21:15
Ítróttur > Ítróttur > Fótbóltur
28 mál í 8 dystum. Fyrstu dystirnir í bólkaspælinum í Champions League vórðu leiktir í kvøld, og tað vórðu nógv mál skoraði kring Evropa.
Heilt stóri dysturin var á Camp Nou, har Barcelona tók ímóti Juventus. Eitt heldur skert Juventus lið varð sett uppá pláss av Messi og co. Lionel Messi var í hopla í kvøld. Hann skoraði tvey og var við í triðja málinum. Í fjør vann Juventus samanlagt 3-0 í kvartfinalunum ímillum liðini, men í kvøld hevndi Barcelona tað so við 3-0 sigri.
Manchester United kom væl í gongd, nú liðið var aftur í Champions League. United vann 3-0 ímóti Basel á Old Trafford. Romelu Lukaku og Marcus Rashford skoraðu í teirra debut í kappingini, meðan Marouane Fellaini, ið kom inn fyri ein skaddan Pogba, skoraði og var helst besti leikarin á vøllinum. Hitt enska liðið, ið spældi í kvøld var Chelsea. Enska meistaraliðið Chelsea vann heili 6-0 á heimavølli ímóti Qarabag.
PSG vann 5-0 ímóti Celtic og teir báðu nýggju leikararnir Neymar og Kylian Mbappé komu báðir á máltalvuna. Á Alianz Arena vann Bayern 3-0 á Anderlecht.
Einasti dysturin uttan mál var á olympiska leikvøllinum í Rom, har Roma og Atletico Madrid leiktu 0-0 javnleik. Størsta yvirraskilsi var at Benfica tapti á heimavølli ímóti CSKA Moskva.
Í morgin eru aftur átta dystir á skránni.
Her eru úrslitini frá í kvøld:
Bólkur A
Benfica - CSKA Moskva 1-2
Manchester United - FC Basel 3-0
Bòlkur B
Bayern Munchen - Anderlecht 3-0
Celtic - PSG 0-5
Bólkur C
Chelsea - Qarabag FK 6-0
Roma - Atletico Madrid 0-0
Bólkur D
Barcelona - Juventus 3-0
Olympiakos FC - Sporting Lissabon 2-3


text:
- Svitsa høsnarunga stykkir á pannuna
- Blanda róma.mango chutney og sambal olek saman evt. pískast
- Sker piparfrukt (Eg fyritrekki reyda) í strimlar
- Sker 2-3 bananir í skivar
- Koyr høsnarungan, piparfruktir og bananir í eitt fat
- Koyr rómablandingina út yvir
- koyr í ovnin 200gr í ca. 30 min
- Ger rís til rættin
Eg havi onkuntíd gjørt rómablandinina, piparfrukt og bananir í eitt fat og so havt kylling í bakka afturvid.
Mango chutney kan keypast vid ananas, hot ella sweet. Av i at sambal olek er sterkt havi eg brúkt mango chutney sweet, men tad kemur ann uppá um man tolir sterkt. Til 2 pers. havi eg brukt 1 pk. róma, 2 bananir, 1 spsk sambal olek (vit tola ikki ov sterkt) og 1 lítid glas mango chutney. Um ivamál er so er enduliga at spyrja.
Enjoy :)


text:
Hon er fødd suðuri í Vági 13/12-1940. Hon tók realskúlaprógv í heimbygdini 1956, fór so til Havnar, tók studentsprógv í 1960 og læraraprógv 1964. Aftan á lokna lærarapróvtøku arbeiddi hon eitt skifti á skrivstovu, varð so í 1965 sett í starv á Spesialskúlanum, sum hann tá varð nevndur - nú Skúlin á Trøðni, og har arbeiðir hon enn (1983).
Saman við Marius Johannesen legði hon til rættis bókina »Matur og matgerð« 1974, -sum tey fingu *heiðursløn M.A. Jacobsens fyri í 1976 - og hon hevur týtt barnabøkurnar »Barnadagar Bjarna«, 1974, eftir Bjarne Slapgard og »Frida Tummasina fær eina lítlasystur«, 1978, eftir May Bylock.
Í fleiri ár hevur hon skipað fyri barnasendingum í Útvarpi Føroya.
Úr: Árni Dahl: Bókmentasøga I-III. Fannir. 1980-83. (GG. Dagført í 1983).


text:
Wikipedia:Hendingar/28. februar
Hin 28. februar:
- 1648 - Tann dansk-norski kongurin Christian 4. (myndin) doyr, 70 ára gammal.
- 1922 - Stórabretland uppgevur harradømið yvir Egyptalandi, ið gerst sjálvstøðugt kongsveldi.
- 1986 - Svøríkis forsætisráðharri Olof Palme verður myrður úti á gøtuni í Stockholm.
-
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Áki Bertholdsen 13.09.2017 (07:54)
Als hevur eitt starvsfólk fyri hvørji 12 arbeiðsleys
Hóast arbeiðsloysið er nógv minkað hesi seinastu árini, eru lønarútreiðslurnar hjá Arbeiðsloysisskipanini munandi hækkaðar.
Tað vísir Elsebeth Mercedis Gunnleygsdóttir, løgtingskvinna fyri Fólkaflokkin á. Og tað undrar hana eisini og tí vil hon nú hava Henrik Old, landsstýrismann í arbeiðsmarknaðarmálum, at greiða frá, hví so er.
Hon spyr hann eisini, hvussu tað ber til, at starvsfólkatalið í Als ikki lagar seg til talið á arbeiðsleysum, og um nøkur ætlan annars er um at lækka gjaldið til Als.
– Í løtuni er arbeiðsloysið metlágt í løtuni, tí sambært Hagstovuni er tað bara 2,2 prosent. Tí undrar tað, at lønarútreiðslunar hjá Arbeiðsloysisskipanini ikki samsvara við góðu búskapargongdina, sigur Elsebeth Mercedis Gunnleygsdóttir.
Hon sigur, at eftir ársfrágreiðingini hjá Als fyri 2016, arbeiða 34 fólk í ALS. Ársfrágreiðingin fyri 2017 er ikki tøk, men verður starvsfólkatalið í Als í 2016, sammett við arbeiðsloysið í dag, hevur Als 34 starvsfólk til 412 arbeiðsleys. Við øðrum orðum umsitur hvørt starvsfólk í Als gott og væl 12 arbeiðsleys.
Tað, ið eisini undrar løgtingskvinnuna, er, at hesi seinastu átta árini eru lønarútreiðslunar hjá Als næstan trýfaldaðar, hóast arbeiðsloysið er lækkað úr sjey prosentum í 2011, niður í 2,2 prosent í 2017.
– Raksturin hjá ALS er farin úr seks milliónum krónum í 2008, upp í næstan 15 milliónir krónir í fjør.
Sostatt eru lønarútreiðslurnar hækkaðar næstan níggju milliónir krónur upp á nøkur fá ár. Verður sammett við Barsilsskipanina, ið er ein útgjaldskipan, ið líkist ALS, kostar umsitingin tvær milliónir krónur um árið, sigur Elsebeth Mercedis Gunnleygsdóttir.
Hon vísir eisini á, at í løtuni rinda allir løntakarar 1,25 prosent av lønini inn í arbeiðsloysisskipanini og, sum støðan er nú, eru eingi útlit fyri, at góða búskapargongdin steðgar, tvørturímóti.
– Í løtuni tykist tað, sum hart vunnu pengarnir fara í umsiting, heldur enn til arbeiðstakarin. Tí hevði tað verið uppá sítt pláss, um landsstýrimaðurin og stýrið fyri ALS endurskoðaðu inngjaldið til ALS og hækkandi lønarútreiðslurnar, so at skipanin kemur arbeiðstakaranum til góðar, sigur Elsebeth Mercedis Gunnleygsdóttir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Vit hava brúk fyri eini almennari lønarskipan, eini skipan, sum er greið og løtt at skilja.
Grundtankin er, at ein slík skipan skal verða grundað á útbúgvingarstøðið. Tað merkir, at tað er útbúgvingarstøði, tyngdin, sum verður avgerandi fyri, hvørja grundløn tú fært í arbeiði hjá tí almenna. Fleiri ymiskir fakbólkar, sum arbeiða innan tað almenna, hava tað til felags, at útbúgvingin er á bachelor støði. Námsfrøðingar, lærarar, sjúkrarøktarfrøðingar og fleiri. Hesir fakbólkarnar fáa í dag ymiska grundløn, og kann munurin vera rættuliga stórur.
Hetta gav kanska meining einaferð – øll fakøkini hava ikki havt heilt tey somu útbúgvingarligu krøvini og hava virkað undir ymiskum fortreytum. Soleiðis er tó ikki í dag. Bara í Føroyum bjóðar Fróðskaparsetur Føroya fleiri útbúgvingar á bachelor stigi. Í dag gevur tað minni og minni meining, at munur skal vera á grundlønini hjá hesum fakbólkum. Tíðin er komin til, at vit gera upp við hesa eftirhondini avoldaðu skipan.
Meginparturin av limunum í Føroya Pedagogfelag hoyra til ein láglønar bólk. Orsøkin er ikki, eftir mínum tykki, at fakfelagið hevur dugað serliga illa at samrátt seg til betri lønir, heldur er orsøkin søgulig. Í grundini vóru fak, sum eru sprottin úr umsorganargeiranum, og í høvuðsheitinum høvdu kvinnuliga arbeiðsmegi, illa lønt ella beinleiðis ólønt.
Hetta er tó nógv broytt.
Sum samfelagið er ment, eru krøvini til flestu av hesum fakøkjunum økt og arbeiðið er blivið meira skipað, professionelt og krevur meiri vitan.
Føroya Pedagogfelag var stovnað 1. juni 1982, fyrst sum áhugafelag og ikki fyrr enn í áleið 1989 fekk felagið samráðingarrættin. Tá var grundarlagið longu lagt fyri at varðveita okkara limir í láglønarbólkinum – og síðani tá er samfelagið eisini nógv broytt. Tá var tað eitt sindur ymiskt, hvat útbúgvingarkravið var, fyri at kunna kalla seg “pedagog”, og tá vóru fleiri útbúgvingar við fleiri ymiskum áramálum og innihaldskrøvum. Í dag er útbúgvingarskipanin meira einsháttað, óansæð um tú tekur útbúgvingina í Føroyum ella aðrastaðni.
Tíðin er farin frá, at tilvildin ella søguligar orsøkir skulu liggja til grund fyri at varðveita láglønarstøðið hjá limum okkara. Tíðin er komin, at politikarar tora at seta arbeiði í gongd, ið kann gera upp við hesi viðurskifti.
Sjálvandi skulu tey, sum hava líknandi útbúgvingarstig og tyngd, lønast við somu grundløn.
Til komandi løgtingsval fara vit at mæla okkara limir til at velja fólk í Løgtingið, sum vilja arbeiða við og fyri einari almennari lønarskipan.


text:
Alexandur Kristiansen er føddur í 1949 í Fuglafirði, og har vaks hann upp. Hann tókst við ymiskt fyrifallandi arbeiði, til hann fór í læraraskúla. Hann hevur starvast sum lærari í Fuglafirði í mong ár.
Alexandur hevur verið sera virkið skald og er serliga kendur fyri sínar yrkingar og sínar barnarímur, men hann hevur eisini skrivað ymiskt í óbundnum máli. Alexandur Kristiansen er framúr góður týðari, at týða bundnan skaldskap. Evnisvalið í yrkingum hansara er fjølbroytt. Hann lýsir m.a. tær innaru kenslurnar, arbeiðslív og samfelagið.
Alexandur fekk Mentanarvirðisløn M.A. Jacobsens fyri fagrar bókmentir í 1977, og Barnabókaheiðursløn Tórshavnar býráðs í 1983 og 2003.
Hann er føddur í Fuglafirði í 1949. Tók realprógv í heimbygdini, fór so á Føroya Læraraskúla og tók prógv í 1976. Fyrstu árini var hann lærari á Venjingarskúlanum í Havn, og frá 1978 hevur hann verið lærari í Fuglafirði.
Sum flest øll ungfólk, ið fingist hava við yrkingalist, var Alexandur í fyrstani neyvt knýttur at skaldskapi, ið aðrir høvdu skapað undan honum. Í fyrsta savninum »Nón«, 1968, yrkir hann minningarkvæði um J. H. O. Djurhuus, og ferð eftir ferð lænir hann myndir, stundum heilar reglur orð fyri orð, frá hesum skaldi.
»Økt er tal av kappagrøvum,
blóðigar bróta bárur ...«
Sama er galdandi eisini fyri søvn, ið komin eru seinni, t.d. triðja savnið »Við fjøll og bláan fjørð«, 1972, har yrkingin »Við veldi Jahve kemur« fær hugan at leita at stóryrking Janusar »Móses á Sinaifjalli«.
Felags fyri hesi bæði søvnini er eisini, at yrkingasniðið er ógvuliga reglubundið við endarími og stigjøvnum lagi.
Í øðrum savninum »Assa«, 1969, eru tekin um frígjørdari snið, og í savninum »Jomfrú við ongum bróstum«, 1972, er yrkjarin so víðgongdur í sínum nýskapanaroyndum, at hann sjálvur setur spurnartekin aftan á undirheitið »yrkingar«.
Ikki slepst undan at siga, at rættiliga ofta, serliga í fyrru søvnunum, kemur tú fram á yrkingar, ið liggja ov neyvt upp at fremmandum fyrimyndum, tú sjálvur hevur borið við, og minni enn so altíð er tað viðmerkt, at talan er um beinleiðis týðing: Eitt' dømi er yrkingin »Hvør kann sigla« úr savninum »Við fjøll og bláan fjørð«, ið er beinleiðis flutt yvir' í føroyskt við kendu svensku vísuni »Vem kan segla förutan vind« sum fyrimynd.
Alexandur er sera fjølbroyttur yrkjari, og í evnisvali spennir hann víða í teimum úti við 400 yrkingunum, hann hevur latið prentað.
Í fyrru søvnunum yrkir hann um náttúruna, kvinnuna, ástina og deyðan, og mangan er hann her hin einsamalli, hugtungi unglingin. Í teimum báðum seinastu søvnunum »Málið er mítt øki«, 1975, og »Várt dagliga lív«, 1979, dagar undan samhugur við tey happaðu, tey svongu í stóra heiminum, arbeiðarastættina, tey ófrælsu í fangatippunum og tey krígsherjaðu:
»Meðan vit koyra
norður eftir noyggj
fara hermenn kleyrandi
gjøgnum rísveltur
flýggja kvinnur og børn ræðslusligin
inn í smátturnar
liggur seyður friðarligur
á beiti í brekkunum
Meðan vit koyra fram við
hvalastøðina standa
smátturnar í ljósum loga
leita børnini eftir eygum ið sløktust
gráta eyguni úr sær
leita eyguni yvir
á Eysturoyarlandið
har bátur liggur útfyri
við gørnum«.
(»Norður eftir oyggj«) brot
Alexandur hevur sjáldsama góðar týðaragávur, og serliga hevur hann lagt seg eftir at týða og umyrkja barnasangir úr grannamálunum. Nógv av hesum tilfari er komið í »Barnablaðið«, og í 1977 gav hann part av tí út undir heitinum »Kannubjølluvísur«. Hann hevur eisini týtt gitnu bókina »Tann lítli prinsurin«, 1979, eftir Antoine de Saint-Exupéry.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).
Eins og fimtiárini vóru tað, eru sekstiárini eisini merkt av hugsjónarliga tvídráttinum millum stórveldini.
Berlinmúrurin setir mark millum bæði Týsklondini, og Kubakreppan hóttir heimsfriðin. Niðurbundin lond í Afriku rembast við og tveita av sær hjálandaokið, blámenn í Suður-Afriku og USA krevja síni sjálvsøgdu rættindi og mannsømandi kor, men verða nívdir undir byrsumúla. Seinni setir USA sær fyri at bumba sosialistiska Norður-Vietnam aftur í steinøldina, men verður fyri svíðandi ósigri, og Sovjet ger innrás í Tjekkoslovakíið, at bjarga sosialismuni í landinum, meta teir sjálvir, at kúga fólkaræðið, meta vestanlond.
Ungfólk taka tíðina so ymisliga, summi eru medvitin og gera uppreistur, onnur dyrka vakurleikan sum blómubørn, og uppaftur onnur flýggja undan veruleikanum inn í rúsnýtslu og mistreysti.
Heima hjá okkum verður hetta tíggju ára skeiðið í stóran mun merkt av, at NATO-herstøð seinast í fimtiárunum ímóti fólksins vitan og vilja verður lumpað inn á okkum. Teir fýra sjálvstýrisflokkarnir, so ymiskir hugsjónarliga, finna saman í landsstýrissamgongu 1963-66, og fiskimarkið verður flutt út á tólv fjórðingar, heimaútróðrinum til miklan frama. Síggja vit burtur frá drúgvu skaldsøgu Jens Paula Heinesens »Tú upphavsins heimur« 1962-66, mugu vit siga, at sekstiárini, hvat ið skaldskapi í óbundnum máli viðvíkur, eru sera fátækslig; skaldsøgur koma fáar, og stuttsøgurnar eru ótættar. Á sjónleikaøkinum hendir tað gleðiliga, at útbúgvin føroyskur sjónleikari kemur heim at virka og kunnar føroyska áskoðaran við framtakshugaðar sjónleikahøvundar sum Brecht og Ionesco - men enn sum áður er langt millum føroysku upprunaleikirnar.
Hugsa vit um nýskapan í hesum tíðarskeiði, verða vit at snúgva okkum at bundna skaldskapinum. Rætt er tað, at nógv verður yrkt, ið er meinlíkt gomlum yrkingasniði, men tvær nýskapanarleiðir verða gingnar.


text:
Ása Olsen 19.06.2017 (11:43)
Fyri hvønn er tað ein forðing, at skúlin er í Suðuroy?
Hevði ikki ætlað, at leggja meg út í kjakið um Heilsuskúlan, men tá eg nú havi verið við til at taka stig til at heilsuútbúgvingarnar vóru settar á stovn í Føroyum, kann eg ikki tiga longur
Í 1996, tá eg gjørdist forkvinna í táverandi Heimahjálparafelag Føroya, var okkara fyrsta og størsta raðfesting, at fáa heilsuútbúgvingarnar settar á stovn í Føroyum.
Eg sat sjálv í einum skjótt arbeiðandi arbeiðsbólki, ið gjørdi álit og uppskot til lóg, ið vóru handað táverandi landsstýri á vári 1997. Tað skal ikki vera nøkur loyna, at útbúgvingin varð sett á stovn, hetta tí at heimahjálparar høvdu brúk fyri at verða uppskúlaðar frá heimahjálpara til heilsuhjálpara.
Á sumri 2000, boðaði Tórbjørn Jacobsen, táverandi landsstýrismaður í Mentamálum frá, at skúlin skuldi leggjast á Tvøroyri. Bæði eg sjálv og fleiri við mær bóru ótta fyri, at hetta kom at verða trupult, tí at ongi hølir vóru til ein skúla á Tvøroyri.
Vit høvdu nakrar fundir við Tórbjørn Jacobsen, har hann vissaði okkum um, at skúlin kom at byrja í 2001, og sum tann handlingsmaðurin hann er, helt hann orð og skúlin byrjaði í tí lítla reyða húsinum á Tvøroyri.
Í mai 2001 byrjaði fyrsti flokkur av heimahjálparum á skúlanum, og vóru hesir næmingar kvinnur, ið allar høvdu arbeitt sum heimahjálparar, eisini høvdu hesar sett búgv og onkur hevði børnini við suður. Hesi børn fingu pláss í barnaansing og í skúlanum á Tvøroyri.
Frá 2001 til 2005, vóru umleið 160 heimahjálparar uppskúlaðar til heilsuhjálpara.
Eg kenni onki til, at ein einasta av hesum kvinnum var kedd um, at skúlin lá á Tvøroyri, nei heldur vóru tær glaðar um hetta, tí at nú fingu tær møguleika at samla seg um at taka útbúgving. Nakað annað, ið eisini gjørdi tíðina góða var, at allar kendu seg so sera vælkomnar á Tvøroyri.
Skúlin var lítil, men við dugnaligum lærarum og góðum samstarvi við Tvøroyrar skúla og Suðuroyar sjúkrahús bar hetta til.
Nú hesi seinastu árini er skúlin fluttur í nýggju snotiligu hølini á Miðnámsskúlanum í Hovi, og kunnu bæði næmingar og lærarar endiliga búleikast undir góðum umstøðum.
Tá heimahjálparar skuldu taka uppskúling, kom eisini spurningurin um løn og hvussu hesar skuldu hava ráð at fara til Suðuroyar at taka útbúgving. Hendan spurning tóku vit, ið tá mannaðu nevndina Heilsuhjálparafelag Føroya, upp við landsstýrið og táverandi Nærverkið, og varð avgjørt, at øll, ið seinastu fimm árini í minsta lagi í trý ár høvdu starvast sum heimahjálparar, skuldu fáa møguleika fyri, at taka uppskúling til heilsuhjálpara við løn. Lønin var 80% av fullari tíð á fyrsta lønarstigi.
Nú so nógv er frammi um, at flyta útbúgvingina til Havnar, hetta tí at tað er so stórur tørvur á útbúnum fólki í Havn, kundi eg hugsa mær meiri kreativar loysnir enn at flyta eina útbúgving.
Hví tekur Tórshavnar býráð ikki spurningin upp við Heilsuhjálparafelag Føroya og Heilsuskúlan at vita, hvussu ein uppskúling kann leggjast til rættis á núverandi Heilsuskúla, av verandi starvsfólkum, fyri tey, ið lúka treytirnar fyri at fáa góðskriva ein part av útbúgvingini?
Nærum helvtin av øllum borgarum í Føroyum búgva í Tórshavn. Um trupulleikin er fíggjarviðurskifti hjá næmingunum, eigur kommunan at seta pening av á komandi fíggjarætlan, at geva starvsfólkunum møguleika, at sleppa á Heilsuskúlan við løn, á sama hátt sum tá heimahjálparar vóru til uppskúling við løn.
Nú ein av kveikjanrunum hjá ALS hevur vent spurningin um at skipa heilsuútbúgvingarnar í Havn, hetta fyri at gera tað lættari, at kunna bjóða arbeiðsleysum skeið, átti ALS at kunna fíggja tað, ið tað kostar, at senda fólk á Heilsuskúlan á skeið, so at hesi veruliga sleppa at síggja, hvat útbúgvingin snýr seg um.
Heilsuskúli Føroya, hevur seinni árini bjóðað bæði heilsuhjálpara og heilsrøktaraútbúgving, og hevur skúlin ment ein góðan lærarahóp, við serkunnleika til júst hesar útbúgvingar. Tí vildi tað verið langt úti, um man nú ætlar at fara í holt við at skipa hesar útbúgvingar aðrastaðni í landinum.
At skúlin virkar so væl sum hann ger, eigur at vera nóg góð grundgeving fyri, at skúlin fær frið.
Eg vóni, at politikarar í Føroyum eru so mikið at sær komnir, at teir ikki geva møguleika fyri, at flyta útbúgvingina.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Friday, August 13, 2010
Please Excuse This Temper Tantrum
FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML FML
Eff My Effing Life
Five words I never wanna hear again:
"It didn't occur to me."
I love being an after-thought.
Posted by Shahana Style at 7:16 PM
Tags: non-gal_post
Subscribe to: Post Comments (Atom)


text:
Hóast internetið hevur gjørt tað møguligt at deila myndir við alla verðina við einum knappatrýsti, so eru framvegis reglur fyri, hvat loyvt er at almannakunngera.
Ein og hvør sum almannakunnger myndir á netinum má fyrihalda seg til ásetingarnar í persónsupplýsingarlógini. Hetta merkir m.a., at meginreglan er, at ein mynd ikki má almannakunngerast uttan samtykki frá tí avmyndaða, og at tað er tann, ið hevur almannakunngjørt myndina, sum skal kunna prógva, at eitt greitt samtykki er fingið til vega.
Støðumyndir kunnu hinvegin almannakunngerast uttan samtykki fra teimum avmyndaðu, um so er at myndirnar eru meinaleysar og ikki niðrandi fyri tey avmyndaðu. Støðumyndir eru myndir, sum avmynda eina støðu ella har endamálið við myndini er at lýsa eina støðu. Akkurát hvør tað er, sum er við á myndini, hevur minni týdning enn høvuðsinnihaldið í myndini. Dømi upp á hetta kann vera fleiri fólk, sum eru avmyndað á eini konsert, til eitt ítróttartiltak, í einum skúlagarði ella til aðrar hendingar, sum hava almennan áhuga. Tað finnast undantøk frá kravinum um samtykki, um myndin hevur aktuellan og almennan áhuga, men í tílíkum førum er markið fyri tí lógliga torført at staðfesta.
Tú kanst lesa enn meira um myndir á netinum á dat.fo


text:
- Varð King James positiónin sett út í kortið av einum sjeynda dags adventisti?
- EINGIN “finnur útav”, at hann “er samkyndur”, NEI, hann er vorðin gjørdur til SODOMIT; KVF hevur eitt sodomitiskt agenda, og SATAN brúkar tey at villleiða Guðs fólk
- Buzz Aldrin hevur tweetað, at Apolli 11 mánalendingin var pallsett, falsað, … fake news
- 12 fingrapeik um himmalin
- FKJ húsmøti, 2. februar 2018
- Hvøriðso vanvirðir orðið, skal verða oyddur
- Ert tú ein krúna fyri ektamanni tínum, ella eins og rotinleiki í beinum hansara?
- Góði bispur og prestar
- Beintframligt teldubræv, sent løgmanni (og tingfólki øllum), um andstyggiligu sodomulifrandi nýggjársrøðu hans, sum hevur ongan kjans at tøla okkum síggjandi
- Eg má vísa tær á Skotsku Coventantararnar einaferð enn: teirra trúfesti er barasta so lærurík og inspirerandi
- Sjálvt Luther sigur Diener (ikki Pfarrer) í Róm. 15, vers 16
- Heilsanin
- The End of the Rope – Peter Ruckman
- FKJ húsmøti, 6. Januar 2018
- Menn, sum kalla seg “prestar” í dag, eru harradømistilrænarar (nico-lai-it´-ar); klovnar í apuklæðum (ella apur í klovnaklæðum); baals-tilbiðjandi kanni-baal-ist-ar
- Hvat Guðs æviga orð sigur um hirðar, biskupar, elstar, og elstaráð
- Lurta ikki tú eftir løgmanni og danadrotning, sum sniðfundiga vilja integrera teg inn í Sodomu; nei, verið tit atskild
- Fornar Bíblur og kirkjufedrar geva James White marruna og døma hann sum droymara og lygnara
- Hví FKJ av røttum sigur cherubimar og seraphimar (við bæði im og ar ending)
- Pastor Wagner sigur Heina Lützen og Pola Jacobsen hví vit King James Bíbliu trúgvandi ikki hava brúk fyri Strong´s Concordance
- Nakrir Bíbliu-versjóns-spurningar: væl, lætt, og rætt, svaraðir
- Lat meg læra teg at skilja orðið SYSTKIN; líka leikandi lætt sum at byggja LEGO; (strámenninir kunnu eisini spæla við; um teir sita stillir)
- Ein uppvekjandi ávaring ímóti Joyce Meyer, Bryan Houston, Hillsong church, Joel Osteen, osfrv.
- Hesum hevur tú brúk fyri at hyggja eftir enn eina ferð; vit hava framhaldandi brúk fyri tváan Guðs orðs, tí heimurin er køstaskitin og dálkar skjótt okkara huga
- Nær varð Jesus føddur? (prógvað frá mongum vinklum, innanfyri skriftina)


text:
Sólrún Michelsen var fødd í Havn í 1948, men vaks upp á Argjum. Eftir lokið realprógv arbeiddi hon á Telegrafstøðini. Síðani arbeiddi hon í egnari heilsølu í Havn – mestu tíðina sum stjóri – til 2008, tá hon fór at arbeiða burturav sum høvundur.
Sólrun hevur skrivað barnabøkur, yrkingar, stuttsøgur og skaldsøgur. Høvuðstemu í ritverkinum hjá Sólrun eru millum annað gerandisdagurin hjá børnum, samspæl millum vaksin og børn, kærleiki, búning, aldurdómur og lívsvirði.
Í 2007 kom skaldsøgan Tema við Slankum.
Sólrun Michelsen fekk Barnabókavirðisløn Tórshavnar Býráðs í 2002 og M.A. Jacobsens virðisløn fyri fagrar bókmentir í 2008.
Sí eisini http://fo.wikipedia.org/wiki/S%C3%B3lr%C3%BAn_Michelsen.


text:
Høgni Lisberg átti tað truplu uppgávuna, at fara á stóra G! pallin, eftir at Frændur høvdu staðið fyri einari av mest hugnaligu fólkaveitslunum á G! nakrantíð. Men meðan Frændur vóru fólksliga hæddarpunktið, so má konsertin hjá Høgna Lisberg metast sum eitt tónlistarligt hæddarpunkt á G!.
Eingin føroyskir listamaður hevur verið ígjøgnum so stóra listarliga menning seinastu árini sum Høgni. Hann hevur flutt seg frá singer songwriterstílinum á fyrstu útgávuni, yvir í popprokk á aðru útgávuni og nú yvir í okkurt slag av funky-rútmu-poppi, og hesin rútmiskt spennandi stílurin við nógvum effektum á røddini klæðir Høgna væl. Eg havi áður í ummæli av nýggjastu fløguni hjá Høgna staðfest, at hon er eitt meistaraverk og klár til at gerast hansara altjóða gjøgnumbrot, og áhugin fyri Høgna m.a. á Billboard vitnar um, at henda forsøgn ikki er burturvið.
Men Høgni hevur áður havt torført við at liva upp til fløguútgávurnar á konsertum. Men hetta var eingin trupulleiki á G!. Høgni Lisberg, Brandur Jakobsen og Jens L. Thomsen mannaðu lítla bólkin hjá Høgna, ið er munandi skerdur í mun til bólkin, ið Høgni áður hevur havt við sær, og lat tað verða sagt, at skerjingin í bólkinum hevur fingið tað besta burtur úr teimum, ið eru eftir. Tí Høgni Lisberg hevur ikki verið betur.
Høgni syngur betur enn nakrantíð og spælir væl á kassagittaranum, meðan Brandur stórtrívist á trummunum, ið eru so øgiliga sentralar í nýggja stílinum hjá Høgna, og so er tað Jens L. Thomsen, ið skiftir millum bassin, tangentar og ymiskar ljóðmaskinur, og vísir sítt tónlistarliga flogvit.
Hæddarpunktini á konsertini vóru nógv, ja, so nógv, at tað er torført at taka nakað lag frammum hini. Tó var útsetingin av Exit, rættiliga óvænta og ræðuliga feit. Tað ljóðaði nærum sum ein glað, funky og jalig útgáva av Rage Against The Machine.
Tað vóru ikki nógv fólk á sandinum, tá Høgni byrjaði at spæla, men tónleikurin lokkaði fólk til sín, og móti endanum á konsertini var heilt nógv fólk framman fyri pallin.


text:
- Tíðindi, mentan og ítróttur
Jóhan Troest aftur til NSÍ
Heimasíðan hjá NSÍ skrivar í kvøld, at landsliðsspælarin, Jóhan Troest Davidsen, hevur skrivað sáttmála við barndómsfelagið.
29 ára gamli verjuspælarin hevur umboðað HB síðan 2012, har hann eisini hevur verið liðskipari.
Jóhan Troest Davidsen er skrásettur fyri 35 A-landsdystir fyri Føroyar.
NSí telist millum feløgini, sum framvegis ikki hevur sett venjara fyri komandi ár.
Anders Gerber var venjari hjá NSÍ í 2016 og 2017, men hann er farin til danska felagið Skive.
mynd: nsi.fo
Sí eisini


text:
Ingi Samuelsen
20.03.2017 - 10:25
Ítróttur > Ítróttur > Flogbóltur
Dráttur hevur tryggjað sær annað plássið í finaluni um føroyameistaraheitið í flogbólti fyri kvinnur.
Dráttur spældi heima á Giljanesi í gjár móti ÍF, og vann trygt 3-0. Settúrslitini vóru 25-17, 25-8 og 25-11.
Føroyameistaraskapurin verður avgjørdur í FM-finaluni, sum verður spældur í tveimum umførum á páskum. KÍF og TB kappast um hitt plássið í finaluni.
Hini úrslitini um vikuskiftið vóru: SÍ-TB 0-3, ÍF-KÍF 1-3, KÍF-SÍ 3-0, Ternan-Mjølnir 3-0, TB-Fleyr 3-2.
Støðan í meistaradeildini er tann, at Dráttur hevur 32 stig, KÍF 28, TB 22, Fleyr 19, SÍ 14, Mjølnir 11, Ternan 8 og ÍF 7.
Landskappingin endar 1. apríl.


text:
Frálandsreiðarí leiga skip út við tapi
Veðrið ger, at marknaðurin fyri frálandsskip vanliga er lítil um veturin. Hesin veturin hevur verið óvanliga tungur, men útlit eru til ein góðan vár- og summarmarknað.
Í síðstu viku vórðu fleiri styttri sáttmálar gjørdir fyri frálandsskip. Millum annað leigaðu oljufeløgini Statoil og Wintershall akkerhandfaringarskip fyri 80.000 til 85.000 norskar krónur um dagin.
– Tað var eitt sindur av virksemi í síðstu viku, men tað er framvegis vetur, sigur skipsmeklarin Gøran Røstad í Westhore Shopbrokers við E24.
– Leigugjøld upp á 80.000 krónur um dagin dekka ikki rakstrarkostnaðin upp á meira enn 100.000 krónur um dagin, leggur hann aftrat.
Hann upplýsir, at stuðulsskip hjá boripallum verða leigað út fyri gjøld, sum samsvara nøkulunda við mettu rakstrarútreiðslurnar.
Millum reiðaríini, ið hava leigað skip út fyri gjøld undir metta rakstrarkostnaðin eru børsskrásettu Havila Shipping og Siem Offshore.
Tað er altso blýtungt á frálandsmarknaðinum í løtuni, samstundis sum flestu aktørarnir í vinnuni rokna við, at várið og summarið verður gott.
– Vit rokna við, at marknaðurin verður betri í apríl, sigur Røstad.
– Hví verða skip ikki løgd fyri teym, tá reiðaríini ikki fáa dekkað sínar rakstrarútreiðslur?
– Trupulleikin er, at tá roknað verður við bata í apríl, so er tíðin at leggja skip ov stutt við øllum tí negativa, tað hevur við sær, sigur Westshore-meklarin.
Vónirnar um ein betri marknað í vár er grundaður á væl grundaðar vónir um øktan tørv hjá oljufeløgunum.
Men ikki er vist, at økti eftirspurningurin neyðturviliga fer at elva til hægri leigugjøld.
-Spurningurin er, hvussu mong skip loysa aftur og hvussu mong koma inn á marknaðin úr øðrum økjum, sigur Røstad.
130 frálandsskip liggja fyri teym í norskum firðum og havnum í løtuni.
Økja oljufeløgini eftirspurningin eftir frálandsskipum, eru reiðaríini í vanda fyri at missa økt leigugjøld á gólvið, um skipini, sum nú liggja fyri teym, koma aftur á marknaðin.
Men fleiri av skipunum skulu gjøgnum viðlíkahald og klassing, áðrenn tey kunnu koma aftur á marknaðin.
– Ein stór rokning liggur har og bíðar, um tey skulu fáast í vinnu aftur. Ein stórur partur av flotanum hevur ligið fyri teym í fleiri ár, og har má roknast við, at tað fer at kosta nógv at fáa tey aftur á marknðin, segði greinarin Stig Erik M. Kyrkjeeide í Kepler Cheuvreux við E24 í januar.
Tí er ógreitt, hvussu skjótt skipini, ið liggja fyri teym, kunnu koma í vinnu aftur. Ein partur kemur neyvan nakrantíð at sigla aftur.
Hetta kann forða fyri, at ein øktur eftirspurningur frá oljufeløgunum ikki verður «dripin» í byrjanini av, at nógvir nýggir bátar koma á marknaðin.
Kelda: e24.no


text:
JM / MU 2016
JM / MU 2016 er av og Susvim vann samanlagt. Susvim var til meistarastevnu í Klaksvík í vikuskiftinum, og ikki kann sigast annað enn at tað gekk ótrúliga gott. Okur vunnu og komu suður aftur við 71 gull, 47 silvur og 41 bronsu heiðursmerkum. Tað er samanlagt fyri bæði JM og MU, so tað er bara gleðiligt, at okur hava so breiðan hóp, ið kann gera seg galdandi i øllum aldrum. Í heiðursmerkjabýtinum sæst, at okur eisini vinna nógv heiðursmerki við liðsvimjingunum, so tað merkir, at ØLL gera ein mun og eru við til at vinna fyri SUSVIM. Fantastiskt Gull Silvur Bronsu Sára R. Nysted 14 2 Alisa Vestergård 14 1 Róland Toftum 12 1 Rói Bech 6 3 4 Hugin Næs Lave 4 8 2 Andreas Debes 4 1 Bjarti Ludvig 3 1 Rúni Dahl 1 8 5 Tóti Christiansen 1 4 2 Petra A. Nielsen 1 2 5 Bartal Debes 1 2 Lilja D. Jacobsen 8 2 Sólrun Kjærbo 3 4 Húni Vestergård 2 2 Brynhild Johannessen 1 2 Rani Jacobsen 4 Elin Christiansen 1 Hans Jón Debes Bech 1 Símun Debes 1 Birgit Thomsen 1 Liðkappingar 10 3 2


text:
Evangeliið eftir Matteus, kapittul 22
Líknilsi: Brúdleyp hjá kongssyni
v1
Og Jesus tók til orða og talaði aftur til teirra í líknilsum og segði:
v2
«Himmiríkið er líkt einum kongi, ið gjørdi brúdleyp hjá syni sínum.
v3
Og hann sendi sveinar sínar avstað at boða teimum, ið boðin vóru í brúdleypið. Men tey vildu ikki koma.
v4
Hann sendi aðrar sveinar á øðrum sinni avstað og segði: Sigið teimum bodnu: «Sí, veitslu mína havi eg gjørt til reiðar, oksar mínir og feitineytini eru dripin, og alt er tilgjørt; komið í brúdleypið!»
v5
Men tey løgdu einki í tað, men fóru burtur aðrar staðir, eitt út í akur sín og annað í handil sín;
v6
og hini tóku hendur á sveinar hansara og meinslaðu og drópu teir.
v7
Men kongurin varð vreiður og sendi út herlið sítt og tók hesi illgerðarfólkini av lívi og brendi borg teirra.
v8
Tínæst sigur hann við sveinar sínar: «Víst er tilgjørt til brúdleyps; men tey bodnu vóru tess ikki verd.
v9
Farið tit tí út á vegamótini og bjóðið í brúdleyp so mongum, sum tit hitta.»
v10
Og hesir sveinarnir fóru út á vegirnar og savnaðu saman øll, teir hittu, bæði ónd og góð, og gildisskálin varð fullur av gestum.
v11
Men tá ið nú kongurin fór innar at síggja gestirnar, bar hann eyga við ein mann, sum ikki var klæddur í brúdleypsklæði.
v12
Og hann sigur við hann: «Vinur mín, hvussu ert tú komin inn higar, og ert ikki í brúdleypsklæðum?» Men hann tagdi.
v13
Tá segði kongurin við sveinarnar: «Bindið hendur og føtur á honum og kastið hann út í myrkrið fyri uttan; har skal verða grátur og tannagrísl!
v14
Tí at mong eru kallað, men fá eru útvøld.»
Skattapeningurin
v15
Tá fóru Fariseararnir og hildu ráð saman um, hvussu teir skuldu seta hann fastan í orðum.
v16
Og teir senda til hansara lærusveinar sínar saman við Heródesarmonnum og siga: «Meistari, vit vita, at tú ert sannorðaður, og at tú lærir Guðs veg í sannleika og ikki firnast fyri nøkrum, tí at tú gert ikki mannamun.
v17
Sig okkum tí, hvat heldur tú? Er tað beint at gjalda keisaranum skatt ella ikki?»
v18
Men Jesus grunaði illskap teirra og segði: «Tykkara falsarar! Hví freista tit meg?
v19
Sýnið mær skattapeningin!» Men teir fingu honum ein denar.
v20
Og Jesus sigur við teir: «Hvørs mynd og yvirskrift er hetta?»
v21
Teir siga: «Keisarans.» Tá sigur hann við teir: «Gevið tá keisaranum tað, ið keisarans er, og Guði tað, ið Guðs er!»
v22
Og tá ið teir hetta hoyrdu, undraðust teir, og teir gingu frá honum og fóru avstað.
Saddukearar spyrja um uppreisn
v23
Tann dagin komu nakrir Saddukearar til hansara, teir, ið siga, at eingin uppreisn frá deyðum er til; og teir spurdu hann og søgdu:
v24
«Meistari, Móses segði: «Doyr maður barnleysur, tá skal bróðir hansara giftast við konu hansara og reisa upp bróður sínum avkom.»
v25
Nú vóru tað sjey brøður her hjá okkum. Hin fyrsti giftist og doyði, og við tað at hann einki barn átti, læt hann bróður sínum konu sína eftir seg.
v26
Somuleiðis eisini hin annar og hin triði, líka til hin sjeynda.
v27
Seinast av øllum doyði konan.
v28
Hvørs kona av teimum sjey skal hon nú verða í uppreisnini? Tí at allir hava átt hana.»
v29
Men Jesus svaraði og segði við teir: «Tit fara villir, av tí at tit hvørki kenna skriftirnar ella Guðs mátt.
v30
Tí at í uppreisnini hvørki gifta tey ella giftast, men tey eru eins og Guðs einglar í himlunum.
v31
Men viðvíkjandi uppreisnini frá deyðum, hava tit tá ikki lisið tað, ið talað er til tykkara av Guði, ið sigur:
v32
«Eg eri Guð Ábrahams og Guð Ísaks og Guð Jákups?» Ikki er hann Guð teirra deyðu, men teirra livandi.» »
v33
Og tá ið mannamúgvurnar hetta hoyrdu, vórðu tey bilsin av læru hansara.
Hitt stóra boðið í lógini
v34
Men tá ið Fariseararnir hoyrdu, at hann hevði málbundið Saddukeararnar, komu teir saman;
v35
og ein teirra, ein lógkønur, spurdi hann til tess at freista hann:
v36
«Meistari, hvat er hitt stóra boðið í lógini?»
v37
Men hann segði við hann: « «Tú skalt elska Harran, Guð tín, av øllum hjarta tínum og av allari sál tíni og av øllum huga tínum!»
v38
Hetta er hitt stóra og fyrsta boðið.
v39
Men eitt annað er enn, ið er hesum líkt: «Tú skalt elska næsta tín sum sjálvan teg!»
v40
Í hesum báðum boðunum hongur øll lógin og profetarnir.»
Jesus spyr um Messias
v41
Men meðan Fariseararnir vóru saman komnir, spurdi Jesus teir og segði:
v42
«Hvat halda tit um Kristus? Hvørs sonur er hann?» Teir siga við hann: «Dávids.»
v43
Hann sigur við teir: «Hvussu kann tá Dávid í andanum kalla hann harra, tá ið hann sigur:
v44
«Harrin segði við harra mín: Set teg við mína høgru lið, til eg leggi fíggindar tínar undir føtur tínar!»
v45
Tá ið nú Dávid kallar hann harra, hvussu kann hann tá vera sonur hansara?»
v46
Og eingin kundi svara honum eitt orð, ei heldur tordi nakar meira eftir tann dag at seta honum ein spurning.


text:
Vinnulívið má blóma
Fjølbroytt og blómandi vinnulív er fortreyt fyri framburði og fólksins trivnaði. Fortreytin eru góðir karmar at virka undir, so tey, sum reka vinnu, kunnu menna og vaksa um sítt virksemi.
Tjóðveldi vil tryggja hesar karmar. Tað merkir eitt nú góðar atkomumøguleikar og parkeringspláss, skjótari viðgerð av loyvum og hjálp og stuðul til íverksetan og nýggjar vinnur.
Havnirnar í kommununi eru týðandi arbeiðspláss og okkara portur til útheimin. Tí eiga tær áhaldandi at verða nýtíðargjørdar. Havnin í Havn er miðdepil fyri føroyskari sjóvinnu. Fyri Tjóðveldi er umráðandi, at Vestara bryggja framvegis hýsir virksemi, ið er knýtt at sjónum.
Í miðbýnum í Havn er neyðugt at gera tað liviligari hjá handilsvinnuni. Kommunan eigur at krevja útvent virksemi, soleiðis at bygningar og handilshøli ikki standa tóm ella myrk.
Áleikandi neyðugt er, at kommunan sum skjótast fær til vega fleiri parkeringspláss í býnum til frama fyri ein lívligari bý.
Kreativar vinnur eru framtíðar vinnur. Tí verður Nýskapanarhúsið Hugskotið styrkt og ment.
Ferðavinnan er hornasteinur undir nógvari handils- og tænastuvinnu. Havnin eigur enn sum áður at vera ein miðdepil, har ferðafólk trívast. Ferðavinnan verður ment uttan at órógva og oyða náttúruna, og Visit Tórshavn fær umstøður at menna tilboð til ferðafólk. .
Vit eiga nógvar perlur í Tórshavnar kommunu. Vit mugu eisini gagnnýta oyggjar og bygdir, ið eru serliga áhugaverdar í ferðavinnuhøpi. Saman við bygdarfólkinum og øðrum áhugaðum verður ferðavinnan løgd til rættis og ment.
Tórshavnar kommuna er størsta landbúnaðarkommuna í Føroyum. Atlit mugu takast til landbúnaðin, eitt nú skunda undir viðgerð av loyvum til virksemi og út- og umbyggingar.
Kommunan eigur eisini eftir førimuni at stuðla undir møguleikarnar hjá landbúnaðinum at taka upp aðrar tættir so sum ferðavinnu.
Filmsvinnan kann mennast til eina týðandi vinnu í Føroyum. Tí stuðlar Tórshavnar kommuna enn sum áður hesi vinnu. Áhugafelagnum Klippfisk verða vissaðir góðir karmar. Vit eru til reiðar at útvega neyðugu fortreytirnar fyri, at Filmshúsið verður í Havn.
Vinna og trivnaður eru tvær síður av somu søk. Tjóðveldi vil bæði!
X við E.
Jógvan Arge varaborgarstjóri úr Tjóðveldi


text:
Monday, August 13, 2012
Áarstovubrøðurnir komnir afturíaftur
Sambært álítandi Facebook-keldum var standmyndin av Áarstovubrøðrunum horvin klokkan hálvgum tvey í nátt og við hesi staðfesting kyknaðu allahanda undirhaldandi konspiratiónsteoriir um hvat var hent við lítla standmyndamodellinum. Onkur helt, at brøðurnir vóru farnir á Ovastevnu, onkur annar helt, at teir vóru farnir á Pæsastovujamm. Her á Listabloggaredaktiónini vóru vit eina stutta stund hálvavegna uppøstar, tí vit mettu tað vera eina listaliga aktión í stíli við hana hjá Jørgen Nash, tá hann í 1964 sagaði høvdið av lítlu havfrúnni, men eya meg um hon ikki longu er komin afturíaftur. Tað sæst á myndum, sum Jógvan á Dul hevur tikið á dagsins myndatúri. Sambært portalinum varð standmyndin burtur og funnin aftur av onkrum av skilhaldsmonnunum hjá kommununi.
Posted by Listin at 1:02 PM


text:
Fólkaheilsurenningin í Runavík er fríggjadagin 4. september. Tilmelding í Ítróttarhøllini frá kl. 17, runnið verður kl. 18. Runnið verður frá Ítróttarhøllini og yvireftir Mýrunum. Teinarnir eru 2 km og 5 km. Fólk gera sjálv av, hvussu langt tey renna. 2 km teinurin er frá høllini yvir til vendiplássið á Mýrunum og aftur. 5 km er frá høllini yvir á Rituvíksháls og aftur. Beint undan startinum verður upphiting. Og tá komið er á mál, er frukt og okkurt drekkandi at fáa. Lutakast er millum luttakararnar um vinningar. Tilmelding fer fram á http://www.renn.fo/ ella á staðnum.
03.09.2009
Fólkaheilsurenning í Runavík 4. september 2009
- Útstykking í Kass í Rituvík
- Innskriving til forskúlan á Skála útsett til 20. februar.
- Myndlist í Glyvra kirkju
- Roðin bjóðar borgarum 67 ár og eldri til venjing og samveru
- Lýsing eftir umhvørvisstarvsfólki
- Vaktarskifti við Løkin
- Hugnaløta á bókasavninum hósdagin
- Mia Rodmundardóttir í starv á Kunningarstovuni
- Innskriving í forskúlan á Glyvrum
- Ringlasteinur
- Umhvørvi á breddan í Runavíkar kommunu
- Arbeiði uppá vatnleiðingina í Saltangará
- Rundkoyring úr sævarmálanum
- Ein sólskinssøga á vetri
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan


text:
Framløguuppskot
VAGTTÅRNET
Spurningur: Hevur tú hoyrt hesi kendu orðini?
Skriftstað: Jóh 3:16
Tilboð: Henda útgávan av Vagttårnet greiðir frá, hvussu tað gagnar okkum, at Jesus leið og doyði fyri okkum.
VAGTTÅRNET (baksíðan)
Spurningur: Hygg at hesum spurninginum. Summi svara soleiðis. [Les fyrsta spurningin og svarmøguleikarnar.] Hvussu hevði tú svarað?
Skriftstað: Mt 4:1-4
Tilboð: Við tað at Djevulin tosaði við Jesus og freistaði hann, má hann vera meira enn bara ein ímynd av tí ónda. Hvat sigur Bíblian annars um Djevulin? Henda greinin sigur meira um tað.
INNBJÓÐING TIL MINNINGARHØGTÍÐINA
Tilboð: „Vit býta eina innbjóðing út til eitt serligt møti. [Gev tí vitjaða eina innbjóðing.] Mikudagin 23. mars fara milliónir kring heimin at minnast Jesu deyða og lurta eftir einum bíbilskum fyrilestri um, hvussu hansara deyði gagnar okkum. Á innbjóðingini stendur, nær og hvar hetta møtið verður hildið her á staðnum. Tú ert hjartaliga vælkomin.“
GER TÍNA EGNU FRAMLØGU
Nýt sniðið í undanfarnu uppskotunum til at gera tína egnu framløgu.


text:
Leita í bókasavnsgrunninum
Tittulupplýsingar
90166530
Aldur hugans
Útgávuár: 1994
Mál: Føroyskt
Hill: fb > Rasmussen
Slag av tilfari: Tekstur
Forlag: Fannir
Viðmerking:
Yrkingar.
Fyrsta útgáva 1994.
Stødd: 32 síður.
Innihald
Innihald: Aldukvøða ; Á Tinganesi í skýming ; Dropar ; Sjómaðurin farin ; Sólsetur ; Sólsetur ; Kavaæl kl. 7.50 um morgunin ; Pilturin og steinurin ; Alheimur/ruðuleiki ; Knúst barnaminni ; Hitt kvøldið ; Tímaglasið ; Tveir leikir ; Ein pennur ; SMS á jólum ; Hin deyði verkamaðurin ; Heimbygdin ; Slatur ; Eg droymi um eitt land ; Ein tjóð ; Ein dagur í lívinum ; Kanska tað sama ; Angist ; Onkuntíð ; Ella.
Her finst tittulin
Ummæli
Ver við í kjakinum
Aldur hugans
Les meira um tittulin
Seinastu leitingar í grunninum


text:
Summarið er av, og gerandisdagurin er farin í gongd. Summi eru júst byrjaði uppá ein heilt nýggjan kapittul í lívinum, meðan onnur halda áfram við tí, tey vóru í holt við árið fyri. Men tað, sum øll hava til felags, er, at nú er ein nýggj og spennandi tíð í lívinum farin í gongd. Tað, ið nógv ung sum eldri kenna til, er, at tá summarið er av, so hava tey lyndi til at seta sær sjálvum krøv og mál, ið tey skal megna, tá skúlaárið er av. Hetta er á ein hátt gott, tí tað er umráðandi at hava okkurt at stremba eftir. Men tað, ið er umráðandi, er, at man kennir seg sjálvan nóg væl til at ikki seta sær órealistisk mál, ið mann als ikki megnar.
Vit kenna væl kensluna av at føla, at vit ikki eru góð nokk, ella at onkur er nógv betri enn vit. So bíða vit til eftir frítíðina at fáa broyting í. Men tað er eitt ávíst mynstur í hesum, tí hjá flest øllum, so halda vit als ikki okkara lyftir, og eftir eitt tíðarskeið hava vit mist mótið og eru á sama støði, sum vit vóru á áðrenn. Hetta merkir tó ikki, at vit ikki royna at røkka okkara málum, men at krøvini, vit seta okkum, eru alt ov høg, og vit yvirmeta okkum samstundis, sum vit undirmeta dagsins avbjóðingar.
Miðlar sum Snapchat og Instragram, har vit kunnu fylgja við í lívinum hjá øðrum, gera ikki krøvini, vit seta okkum, lættari at røkka. Vit síggja hesi super optimistisku fólkini, ið eru í holt við fýra verkætlanir, samstundis sum tey venja hvønn morgun, hava børn, fylgja væl við í mótanum og eiga sítt egna smyrls-vørumerki. Tá ið vit hava sitið og fylgt við degnum hjá einum persóni, ið er nógv frammi í miðlunum, so hava vit lyndi til at samanbera okkara lív við teirra instagramvanga. Vit eru skapt á tann hátt, at vit hava lætt við at hyggja niður á okkum sjálvi. Vit gera okkum teir tankar, at vit ikki eru góð nokk, tí vit ikki megna tað, vit høvdu ynskt, vit megnaðu. Vit skuffa okkum sjálvi, tí vit ikki fáa tey 12-tølini, vit vónaðu at fáa, ella tí vit ikki hava vant hvønn morgun hesa vikuna. Vit straffa okkum alt ov nógv við negativum tonkum, og tað gongur út yvir okkara skúlagongd.
Við einari nýggjari skúlabyrjan haldi eg ikki, tú skalt seta tær 100 krøv, ið tú skalt klára, tá skúlaárið er av. Eg viðmæli tær heldur at seta tær tvey ella trý lættari mál, ið tú skalt megna. Tað kundi t.d. verið at vera væl við í teimum fakunum, tú ikki ert so góð/ur til, ella um tú vilt venja áðrenn skúla, so byrjar tú við einari venjing um morgunin, ístaðin fyri seinni á degnum. Soleiðis mennir tú teg sjálva/n, tí um tú klárar meira enn tað, tú hevði ætlað, so verður tú positivt yviraskað/ur.
Men tað týdningarmesta av øllum er at bera yvir við tær sjálvum og fyrigeva tær sjálvum fyri at vera farin tríggjar karakterir niður uppá tríggjar mánaðar. Vit hava (næstan) øll verið har, og tað er veruliga ikki heimsins endi, og tað vil heldur ikki siga, at tú ikki roynir. Bara minst til eisini at hava tað gott, meðan tú gongur í skúla.
Góðan Mánadag